Setelah 16 episod membuatkan penonton menangis tak berhenti, akhirnya drama “Hi Bye, Mama!” telah pun melabuhkan tirainya. Tak sangka Kim Tae-hee membuat pemilihan drama yang betul sebagai naskhah kemunculan pertamanya selepas 5 tahun tidak aktif berlakon.
Bagi yang tidak mengetahui, drama “Hi Bye, Mama!” mengisahkan tentang seorang isteri yang terpisah daripada keluarganya akibat satu kemalangan ngeri. Ia membawa penonton menelusuri penggembaraan si isteri muncul semula dalam kehidupan suami dan anaknya sebagai roh selain usahanya untuk menjelma kembali sebagai manusia dalam masa 49 hari.

Air mata berjurai setiap episod
Daripada episod awalnya lagi, semua penonton dah menangis beria dek kerana terlampau banyak babak yang menyentuh hati. Siapa tak sedih melihat seorang ibu yang menjadi roh berkeliaran kerana tidak sanggup melepaskan anaknya yang masih lagi kecil. Lagi bertambah hiba, apabila Cha Yu-ri tidak dapat melakukan apa-apa semasa melihat Seo-woo dalam kesusahan kerana pergerakannya sebagai roh yang terhad.
Namun begitu, selepas diberi peluang untuk hidup semula dan cuba kembali ke tempat asalnya sebagai isteri Gang-hwa dan ibu Seo-woo dalam masa 49 hari, jika gagal dia akan dinaikkan semula sebagai roh dan terus meninggalkan dunia ini. Walaubagaimanapun, usahanya itu ternyata tidak mudah kerana Oh Min-jeong sudah pun mengisi tempat yang ditinggalkannya itu selama 5 tahun.

Kesudahan yang dijangka
Dek kerana tidak mahu menyusahkan anaknya sekiranya dia masih hidup, Yu-ri membuat keputusan untuk mengalah dan melepaskan tempatnya di sisi keluarga itu. Wanita itu juga berjaya merealisasikan hasrat terakhirnya iaitu untuk memeluk ibunya dan dia sedar bahawa Min-jeong boleh menjadi ibu yang baik untuk Seo-woo.

Walaupun Gang-hwa sepertinya tidak dapat menerima keputusan wanita kesayangannya itu namun dia akur dan tidak jadi untuk berpisah dengan Min-jeong dan meneruskan kehidupan mereka sehingga Seo-woo, tetapi memori bersama Yu-ri sentiasa berada dalam kenangan.

Penonton tidak puas hati dengan ending
Ini adalah drama yang paling teruk pernah ditulis oleh penulis ini.. Bagaimana Yu-ri boleh tidak sedar mengenai alergi Seo-woo terhadap buah strawberi sedangkan dia berada di sisinya selama 5 tahun. Oh Min-jeong yang langsung tak pedulikan Seo-woo semasa awalnya tiba-tiba bertukar menjadi ibu yang baik semasa di pertengahan drama.. Seo-woo yang mengalami masalah lambat berkembang tiba-tiba sembuh pada penghujung cerita… hahahaha!

Pada awalnya Gang-hwa tak sambut pun hari jadi Seo-woo kerana teringatkan ulang tahun kematian Yu-ri… tetapi dengan senangnya dia lepaskan wanita itu pergi..? Kesian keluarga Yu-ri…

Buat apa bawa Yu-ri turun sekiranya dia akan dinaikkan semula? Cerita sampah.. Ambil Lee Kyu-hyung berlakon tapi untuk cerita seperti ini?!!

Kalaulah Gang-hwa tak kahwin semula.. mesti kesudahannya adalah lebih baik… Penulis ini ada kekurangan sikit…

Kesemua staf dan pelakon dah bersusah payah bagi menjayakan drama ini..

Pasti mata semua masih sembap lagi sebab drama ini kan? Bertabahlah!

SUMBERTV Daily

Tamat Dengan Kesudahan Sedih, Penonton Marah Penulis Skrip Drama ‘Hi Bye, Mama!’


Drama Korea sememangnya hebat dalam pembikinan naskhah yang dipenuhi plot twist dan menggemparkan.
Sebab itu, anda tidak boleh terlepas daripada menonton 6 drama thriller dan misteri penuh saspens ini di Netflix.

Beyond Evil
Ikhsan dari Netflix
Drama ini membawa kisah dua lelaki yang sanggup melanggar undang-undang dan peraturan bagi mengejar seorang pembunuh bersiri. Bagi membongkar identiti sebenar penjenayah tersebut, mereka perlu meneliti secara mendalam setiap orang yang terlibat dengan kes tersebut dengan sering mempersoalkan diri sendiri, “Siapakah raksasa sebenar – adakah awak? Adakah saya? Adakah kita?”. Lee Dong-shik (Shin Ha-kyun) ialah seorang bekas detektif di unit jenayah ganas yang telah pun diturunkan pangkat kepada sarjan di sebuah balai polis tempatan. Manakala Han Joo-won (Yeo Jin-goo) pula ialah detektif elit yang hadir ke balai polis tersebut dengan satu rahsia.
Awaken
Ikhsan dari Netflix
Kisah pembunuhan misteri di mana ia mengikuti kisah pelik yang berlaku pada masa kini dan juga kejadian enigmatik yang berlaku pada 28 tahun lepas. Do Jung-woo (Namgoong Min) ialah ketua pasukan yang bijak dan unik bagi sebuah gerakan khas di Agensi Polis Kebangsaan. Manakala Jamie (Lee Chung-ah) pula merupakan ejen FBI yang diambil sebagai anak angkat ketika kecil dan kembali ke Korea untuk menyelesaikan kes pembunuhan bersiri yang berkait dengan memorinya yang hilang sewaktu kecil pada 28 tahun lalu.

Stranger 1 & 2
Ikhsan dari Netflix
Ia menceritakan tentang seorang pendakwa yang tidak mempunyai perasaan, Hwang Si-mok (Cho Seung-woo) dan seorang polis yang baik hati, Han Yeo-jin (Bae Doo-na). Kedua mereka bergabung tenaga untuk menangkap pembunuh bersiri dan membongkarkan rasuah yang berlaku secara senyap dalam pejabat pendakwaraya tersebut.
The Lies Within
Ikhsan dari Netflix
Mengisahkan tentang Jo Tae-sik (Lee Min-ki) yang merupakan seorang detektif yang bercita-cita tinggi tapi kini mahukan kehidupan yang lebih senyap dan normal. Disebabkan itu, dia telah berpindah ke balai polis terpencil di sebuah perkampungan kecil. Semasa di sana, dia telah ditugaskan untuk mengendalikan kes kematian seorang ahli parlimen iaitu Kim Seung-cheol. Walaupun dikatakan kematiannya disebabkan oleh kemalangan jalan raya, tetapi Jo Tae-sik merasakan bahawa kes itu tidak diselesaikan secara telus. Lebih mengejutkan apabila menantu kepada ahli parlimen itu kemudiannya hilang.

Signal
Ikhsan dari Netflix
Drama ini berkisarkan tentang misteri jenayah yang diselesaikan dalam masa lampau (2000) dan masa sekarang (2015) dengan penggunaan ‘walkie-talkie’.
Extracurricular
Ikhsan dari Netflix
Drama ini membawa kisah sekumpulan pelajar sekolah menengah yang memilih jalan jenayah untuk mendapatkan duit sehingga mengancam ramai orang kerana pilihan mereka itu. Oh Jisoo (Kim Donghee) telah melakukan kesalahan yang sangat teruk hanya kerana mahu membuat duit bagi menampung pelajarannya secara sendiri.
Seo Minhee (Jung Dabin) seorang pembuli juga turut terlibat dengan jenayah Jisoo, begitu juga dengan rakan sekolah lelaki itu iaitu Bae Gyuri (Park Joohyun). Keputusan yang salah ini membawa mereka semua kepada kancah kesan yang tidak membolehkan mereka untuk berpatah balik. Hanya kehidupan jenayah dan penuh keganasan yang menanti mereka.
Jangan lupa layan semua drama ini di Netflix okay?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Berbelit Hingga Penonton Berteka-Teki, 6 K-Drama Penuh Plot Twist WAJIB Ditonton Di Netflix


Seperti yang diketahui semua, Seo Ye-ji sudah pun mengundurkan diri daripada drama “Island” dek beberapa kontroversi yang terpalit padanya sejak sebulan lalu.
Antara daripada tuduhan yang dilemparkan kepada wanita itu ialah mengawal perlakuan bekas teman lelaki, Kim Jung-hyun, membuli ketika di sekolah, bertindak kasar dengan kakitangannya dan banyak lagi.

Meskipun dicadang akan menemui penonton pada waktu yang lebih awal tetapi “Island” dikhabarkan bakal ditayangkan sedikit lewat kerana pihak produksi yang terpaksa mengubah skrip untuk menyesuaikan dengan watak wanita utama selain sedang sibuk untuk mencari pengganti tempat Seo Ye-ji.

Diam tak diam, Han So-hee yang mula mencipta nama dalam drama “The World Of The Married” dilaporkan akan melakonkan watak utama “Island” baru-baru ini.
Walaubagaimanapun, agensi naungannya tampil dan memberikan kenyataan rasmi mengenai berita tersebut.

Laporan Han So-hee bakal muncul dalam ‘Island’ adalah tidak benar.
Untuk pengetahuan anda, “Island” ialah sebuah drama fantasi pengusiran roh ini mengisahkan seorang lelaki yang memerlukan seorang wanita untuk menamatkan kehidupan abadinya yang disumpah manakala si wanita itu pula tidak tahu mengenai nasibnya yang sedih dan kejam. Kedua mereka kemudiannya disertai oleh seorang paderi penghalau roh yang diulit rasa bersalah selepas gagal melindungi seorang perempuan. Di k pulau cantimtersebut yang sebenarnya diselubungi oleh kejahatan yang gelap, ketiga-tiga watak ini yang berlainan akan bergabung tenaga untuk melindungi satu sama lain.
Nampaknya terpaksalah kita tunggu lagi mengenai pengumuman rasmi siapakah heroin yang bakal menggalas watak Won Mi-ho.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNewsen

Han Sohee Dilapor Bakal Ganti Seo Yeji Dalam Drama Pengusiran Roh ‘Island’?


Korang mesti tahu yang Jennie BLACKPINK merupakan duta bagi jenama mewah Chanel kan?

ARTIKEL BERKAITAN
Raih Perhatian, Harga Pakaian & Aksesori Mewah BLACKPINK Didedah

Kalau korang menjengah ke laman Instagram Jennie, korang mesti akan lihat gambar yang dikongsi bersama barangan mewah. Menerusi gambar tersebut, Jennie mempamerkan koleksi barangan jenama Chanel berserta kapsyen,
Saya tidak boleh melepasi cermin begitu sahaja.
Dalam pada itu juga, Jennie dilihat memakai pakaian dan topi daripada Chanel. Gambar yang diambil di sebuah bilik hotel mewah itu, terus meraih perhatian peminat apabila koleksi barangan Chanel yang dipamerkan dalam pelbagai warna, saiz dan jenis. Jelas sekali, pakaian yang dipakainya juga merupakan antara koleksi Chanel yang turut digayakan sewaktu dia hadir ke Paris Fashion Week dan nyatanya, pereka fesyen jenama mewah itu, ‘memanjakan’ Jennie dengan semua hadiah tersebut.

Untunglah…
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

Digelar ‘Manusia Chanel’, Jennie BP Kongsi Gambar Bersama Koleksi Barangan Mewah Itu


Setelah lama menanti, akhirnya “Arthdal Chronicles 2” telah berkongsi maklumat lanjut mengenainya.

ARTIKEL BERKAITAN
Lee Junki Kongsi Foto Di Set Penggambaran 'Arthdal Chronicles 2'

Lee Jun-ki akan membawa watak Eun-seom, Jang Dong-gun sebagai Ta-gon, Shin Se-kyung pula sebagai Tanya dan Kim Ok-bin akan menghidupkan watak Tae Al-ha.
Dalam pada itu, “Arthdal Chronicles” adalah sebuah naskhah epik tentang adiwira yang membina legenda sendiri dalam tanah mistik Arth. Semasa musim pertamanya, drama itu merekodkan rating yang rendah berbanding jangkaan dek beberapa kritikan melibatkan plot yang kurang meyakinkan dan tuduhan plagiat. Walaupun melalui sedikit kesukaran, namun ianya tetap dipilih untuk mendapat sambungan baru.

Menurut laporan, musim kedua ini akan bersiaran separuh pertama tahun 2023.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERAsia Today

Musim Kedua ‘Arthdal Chronicles’ Kongsi Foto Lee Junki, Shin Sekyung & Jang Donggun


Siapa sangka Son Ye-jin kini mungkin bakal bertemu menjejakkan kaki ke Hollywood bagi mengembangkan bakatnya?
Menurut satu outlet media Korea, pelakon wanita itu dikatakan bakal berlakon dalam satu filem Hollywood tak lama lagi ebrtajuk “Cross”. Son Ye-jin dikatakan akan menerajui naskhah itu di samping pelakon Sam Worthington yang dikenali menerusi wataknya dalam “Avatar” dan “Clash Of The Titans”.

“Cross” diarahkan oleh Andrew Niccol yang terkenal menerusi filem sci-fi seperti “In Time”, “The Host”, “Gattaca” – dan merupakan penulis kepada filem popular “The Truman Show”. Naskhah ini berlatarbelakangkan masa hadapan, dalam negara yang diduduki pelbagai bangsa dan dibahagikan kepada dua komuniti. Filem ini membawa kisah orang yang terperangkap di antara dua perbezaan ini, iaitu yang kaya dengan yang miskin.

Daripada sumber berita tersebut, Son Ye-jin dikhabarkan bakal membawa watak Vera, seorang wanita lasak yang tinggal di sempadan kawasan penduduk miskin. Selepas suaminya meninggal dalam usaha untuk melarikan diri ke sebalah sana, Vera kini tinggal seorang diri untuk membesarkan anaknya. Sam Worthington pula difahamkan akan memainkan watak seorang yang tinggal di kawasan orang kaya.
Meskipun “Cross” sudah lama dirancang, Andrew Niccol mula berminat untuk merakamkan filem tersebut di Korea dengan pelakon Korea selepas melawat negara tersebut untuk mencari inspirasi. Lelaki itu juga dikatakan telah menghubungi Son Ye-jin secara terus dengan harapan untuk menawarkan wanita itu berlakon dalam filem ini.

Katanya, “Cross” bakal memulakan penggambaran di Korea pada Mac 2021. Bahkan pelakon Lee Sun-kyun juga dikatakan turut menerima tawaran untuk berlakon dalam “Cross” namun semuanya masih dalam perbincangan.
Makin menjadi-jadi Son Ye-jin!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERStar News

Son Yejin Dikhabarkan Bakal Berlakon Dalam Filem Hollywood Buat Pertama Kalinya


Akhirnya, bahagian kedua “The Glory” bakal menemui penonton tak lama lagi!

ARTIKEL BERKAITAN
"Song Hyekyo Bawa Kami Makan.." - Lim Jiyeon Ulas Hubungan Rapat Pelakon 'The Glory'

Baru-baru ini, para pelakon seperti Song Hye-kyo, Jung Sung-il, Cha Joo-young, Kim Gun-woo, dan Kim Hieora, telah menyertai satu sidang media rasmi untuk mempromosikan bahagian 2 “The Glory”.
Khususnya pada awal sesi temu bual, Song Hye-kyo berkongsi bahawa dia juga amat menantikan tayangan bahagian 2 drama tersebut. Jelasnya,

Pada mulanya, saya sama dengan penonton. Saya mahu ia keluar dengan cepat, tetapi apabila penantian semakin lama, saya takut orang makin lupa tentang drama itu.
Meningkatkan jangkaan, pelakon wanita itu turut memberi sedikit ‘spoiler’ untuk bahagian 2 “The Glory” nanti,
Saya berfikir, ‘Tidakkah semua perangkap yang Dong-eun rancang dalam bahagian 1 akan meletup di bahagian 2 nanti?’. Itu akan menjadi sangat menyeronokkan.

Kemudian, ketika ditanya tentang momen yang paling diingatinya ketika di set penggambaran drama tersebut, Song Hye-kyo berkongsi,
Saya berdiet untuk adegan menunjukkan badan kepada Lee Do-hyun. Saya hanya makan pisang selama tiga hari, dan sehari sebelumnya, saya langsung tidak minum air. Selepas memakai solek untuk babak itu, saya fikir saya mungkin mati sebelum penggambaran bermula. Badan saya letih dan saya rasa itu menyempurnakan lagi adegan berkenaan.
Dalam pada itu, bahagian 2 “The Glory” bakal ditayangkan pada 10 Mac ini. Jangan lupa tonton!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

“3 Hari Makan Pisang Je..” – Song Hyekyo Kongsi Persiapan Babak Buka Baju Dalam ‘The Glory’


RM BTS bakal mengacarakan satu rancangan hiburan terbaru!

ARTIKEL BERKAITAN
"Sokong Kami Okay!" - RM BTS Kongsi Persediaan Konsert 'BTS Yet To Come In Busan'

tvN bakal menyiarkan satu program hiburan terbaru, “The Dictionary Of Useless Human Knowledge” yang bakal diacarakan oleh RM BTS dan juga pengarah Jang Hang-joon.
Program hiburan terbaru ini merupakan sambungan terbaru bagi rancangan hiburan sebelum ini, iaitu “The Dictionary Of Useless Knowledge” dan juga “The Dictionary Of Useless Crime Knowledge”.Program hiburan ini memfokuskan kepada program hiburan yang berunsur informasi dan mengetengahkan mengenai perihal manusia sebagai subjek utama.

Beberapa panel jemputan istimewa juga bakal menyertai RM dan pengarah Jang Hang-joon, iaitu novelis Kim Young-ha, ahli fizik Kim Sang-wook, forensik saintis Lee Ho dan juga ahli astronomi Shim Chae-kyung.Wah… betul program ilmiah ni…
Nantikan program terbaru ini okay!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEREdaily

RM BTS Bakal Acarakan Program Hiburan Berinformasi Bersama Jang Hangjoon


Apabila bercakap tentang penjagaan diri, Jennie BLACKPINK mempunyai citarasanya tersendiri. Jom kita tengok perkongsian Jennie!

ARTIKEL BERKAITAN
Jennie BLACKPINK Kongsi Kehidupan Di Sebalik Populariti Mereka

Dalam video baharu “Rutin Penjagaan Diri Jennie” yang dimuat naik ke saluran YouTube rasmi “Jennierubyjane Official” Jennie BLACKPINK pada 6 Jun lalu, Jennie menerangkan rutin penjagaan dirinya secara terperinci.
Memakai pakaian asas di rumah dan merakam video bersama anak anjing peliharaannya, Jennie memberikan perkongsian dengan suasana yang selesa. Sepanjang video itu, Jennie memperkenalkan pelbagai produk penjagaan diri yang sering digunakannya untuk menjaga badan dan menghilangkan keletihan selepas jadual yang padat, seperti penggelek buih, lulur bibir dan bom mandian.

Apabila bercakap tentang bau atau wangian, Jennie menjelaskan keutamaannya adalah berbeza dan berkata,
Saya memberi perhatian kepada perkara yang menyentuh kulit saya, perkara yang saya dengar dan perkara yang saya bau. Saya sangat sensitif terhadap bau. Sebagai permulaan, orang di sekeliling saya sudah tahu perkara ini. Saya sangat mudah pening dengan bau jadi saya tidak pernah menyukai wangian minyak wangi.
Dia terus mendedahkan bau kegemarannya,

Saya cenderung menyukai bau buah, limau, sitrus, melati halus atau bau bayi. Saya lebih suka bauan yang sangat dekat dengan alam semula jadi, bau kayu atau bau tanah.
Jennie kemudiannya berkongsi cerita berkaitan penggera telefonnya. Dia berkata,
Pengurus saya menghubungi saya jika saya tidak menetapkan penggera saya, jadi saya sentiasa menetapkan penggera saya. Saya menggunakan penggera yang menyeramkan yang membuatkan saya rasa merinding. Saya menetapkan seperti 5 penggera dan pergi tidur. Jika tidak, saya tidak boleh bangun.

Jennie juga mendedahkan tabiat yang dia mahu perbaiki.
Saya suka masa itu menatapi telefon saya selepas di atas katil jadi sukar untuk saya berhenti. Hari ini, saya sengaja mematikan telefon saya dan memainkan filem yang saya mahu tonton semasa tertidur dan mencari sesuatu atau membaca sesuatu. Saya cuba mengurangkan masa itu sedikit demi sedikit, tetapi lebih baik untuk berbaring dan menonton YouTube sebelum tidur.
Korang ada rutin yang sama seperti Jennie tak? Cuba kongsi rutin malam korang!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERX Sports News

Jennie BLACKPINK Kongsi Rutin Sebelum Tidur


Baru-baru ini, heboh di Twitter apabila ramai yang menunding jari dan mengatakan bahawa drama “The Hotel” mirip K-Drama seperti “Hotel Del Luna” dan “The Penthouse”.

ARTIKEL BERKAITAN
"Anak Orang Kaya Duduk Hotel & Ada Kes Bunuh" - Ramai Kata Plot 'The Hotel' Sama 'The Penthouse'?

Walaubagaimanapun, hal itu dinafikan sekeras-kerasnya oleh penerbit Michael Ang baru-baru ini.
‘The Hotel’ tak tiru ‘Hotel Del Luna’. Jika kita nak tiru pun pasti tak lulus sebab drama tersebut ada tentang roh hidup balik dan apalah, pasti tak akan lepas.
Jelas Michael, idea untuk drama ini digarap semasa pelaksanaan PKP pertama di mana semua tidak boleh keluar rumah dan melakukan aktiviti ketika pandemik berleluasa.

Banyak orang kaya duduk dalam hotel, jadi kita buat cerita tentang kejadian dalam hotel. Tapi ‘The House’ tak copy drama Korea ‘Penthouse’ atau ‘Hotel Del Luna’.
Bukan dan salah tekaan netizen.

View this post on Instagram

A post shared by Michael Ang (@michaelang38)

Pengarah drama “The Hotel” pula iaitu Helmi Yusof mengucapkan terima kasih buat netizen kerana mempromosikan naskhah arahannya itu meskipun belum bersiaran.

Saya tak sentap, tapi ini tanda positif untuk The Hotel dan hype telah ada.
Malah para pelakon drama itu turut menolak dakwaan bahawa terdapat persamaan antara “The Hotel” dengan K-Drama popular itu. Bahkan Mira Filzah sempat melakukan kajian “Hotel Del Luna” bagi memastikannya.
Saya tidak pernah menonton drama tersebut, namun setelah google, ia totally berbeza, bukan cerita hantu. ‘The Hotel’ akan menyaksikan watak lakonan saya, Raisa menjadi sangat psiko. Mungkin hanya sebab lokasi dalam hotel, tak copy atau diinspirasi
daripada mana mana K-Drama.
Jawab Eina Azman pula,
Adat la kena judge dengan netizen. Sebelum keluar dah cakap itu dan ini. Tunggu dan lihat kemudian you can judge.
Sekadar pengetahuan semua, “The Hotel” mengisahkan Raisa, seorang yang kaya, sebenarnya mempunyai sifat psikopat di mana dia sukar memahami emosi dan segala tindak-tanduknya berdasarkan kehendak semata-mata sehingga dia mampu untuk membunuh. Kemudiannya, Sean muncul sebagai penghuni baru di hotel mewah di kediaman Raisa.
Mungkin ‘feel’ sahaja nampak serupa.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERGempak

“Ini Tanda Positif” – Nafi Tiru K-Drama, Pengarah Berterima Kasih Kerana Beri Hype Buat ‘The Hotel’


Korea memang hebat betul bila hasilkan drama bertemakan penyiasatan jenayah. Sampaikan kita yang penonton pun berasa seperti berada dalam misi mengejar orang jahat apabila menonton naskhah sebegini dek plot twist dan babak saspens yang mendebarkan. Sama juga dengan drama terbaru “Model Detective” yang baru sahaja ke udara di saluran JTBC.
Sinopsis “The Good Detective”
Kang Do-chang (Son Hyun-joo) telah bekerja sebagai detektif selama 18 tahun. Lelaki ini melakukan siasatan menggunakan pengalamannya dan juga kenalan rapat tanpa menghiraukan teknik saintifik atau pun kuasa pertimbangan.

Oh Ji-hyeok (Jang Seung-jo) pula adalah seorang detektif elit dan mempunyai pengalaman selama 9 tahun. Tak seperti Do-chang, dia menyiasat menggunakan bukti selain memerhatikan emosi penjenayah. Disebabkan oleh trauma semasa kecil, dia langsung tidak berkongsi perasaannya. Lelaki ini juga adalah seorang yang sangat kaya kerana mendiang pak ciknya telah meninggalkan sejumlah harta pewarisan.

Jin Seo-kyung (Lee Elijah) pula merupakan seorang wartawan surat khabar. Sudah 5 tahun bekerja, dia merupakan seorang veteran yang sangat arif dengan kerjanya.
Episod awal penuh misteri
Wow! Episod awal “The Good Detective” ini sudah pun membawa kes yang berat buat penonton di mana seorang pelajar kolej perempuan telah dibunuh dan seorang lelaki bernama Lee Dae-cheol diberkas kerana dijumpai di tempat kejadian. Bahkan bukti lain yang dijumpai menunding jari ke arah lelaki itu seperti tompokan darah dan juga cap jarinya yang ada pada mangsa.

Meskipun berterusan mengatakan bahawa dia tidak bersalah namun dia akhirnya dikenakan hukuman penjara selama 5 tahun. Pun begitu, 5 tahun kemudian, anak perempuan kepada banduan tersebut dilaporkan hilang dan daripada siasatan kes kehilangan itu membawa Kang Do-chang dan Oh Ji-hyeok kepada konklusi bahawa Lee Dae-cheol mungkin bukanlah pembunuh sebenar pada 5 tahun lepas.

Rating memuaskan
Perkembangan plot yang mendebarkan dan berselirat ini nyata membuatkan penonton tidak senang duduk di hadapan kaca televisyen. Bahkan semua meluahkan rasa tidak sabar untuk melihat sambungan kepada misteri pembunuhan ini meskipun baru dua episod sahaja bersiaran.
Episod pertama “The Good Detective” telah meraih rating 3.897% dan 3.775% untuk episod keduanya pula. Catatan ini adalah satu angka yang sangat memuaskan buat satu drama yang baru sahaja ditayangkan.
Mana tahu ratingnya akan meningkat pada episod akan datang?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERMyDaily

Pembunuhan Tragis & Kanak-Kanak Hilang, Episod Awal ‘The Good Detective’ Raih Rating Baik


Good Data Corporation sekali lagi mengeluarkan analisis terbaru buat pelakon dan drama yang trending untuk minggu ketiga bulan September ini.
Mendahalui ialah “Hospital Playlist” yang sudah pun menamatkan tayangannya minggu lalu dan diikuti oleh “Hometown Cha Cha Cha” dan “Lovers Of The Red Sky”.

Senarai penuh:

tvN – Hospital Playlist 2
tvN – Hometown Cha Cha Cha
SBS – Lovers of the Red Sky
tvN – Yumi’s Cells
MBC – The Veil
SBS – One the Woman
JTBC – Lost
KBS2 – Revolutionary Sisters
tvN – High Class
KBS – Police University

Manakala Kim Seon-ho dan Shin Min-ah kekal selesa di tangga teratas bagi pelakon K-Drama yang sedang popular kini.
Daripada senarai yang dikeluarkan nampaknya ramai yang seronok melayan drama romantik sekarang ini kan?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

‘Hospital Playlist 2’ & ‘Hometown Cha Cha Cha’ Jadi Drama Trending, Ramai Mahu Drama Santai Kini?


Peminat K-drama semestinya amat mengenali drama “Doctor Romantic” yang pernah terkenal tidak lama dahulu. Terbaru, salah seorang pelakon drama tersebut yang juga merupakan model terkenal, Yang Se-jong khabarnya telah menerima tawaran untuk tampil dalam siri Netflix yang akan datang.
Menurut agensinya, Blossom Entertainment, melalui sebuah panggilan telefon bersama Top Star News,

Memang benar Yang Se-jong menerima tawaran untuk siri Netflix “Lee Doona!”.
Ikutan daripada itu, Xports News secara eksklusif melaporkan bahawa pelakon Yang Se-jong akan membintangi siri asal baharu Netflix, “Lee Doona!”. “Lee Doona!” merupakan kisah yang berdasarkan webtoon dimana skripnya ditulis oleh penulis Min Song-i, dan ia menceritakan mengenai seorang idola yang memilih untuk bersara dan Lee Won-jun, pelajar baru di kolej, tinggal di rumah kongsi yang sama.
Yang Se-jong ditawarkan untuk memegang watak Lee Won-jun dan dalam pada itu, wanita terkenal, Suzy sedang mempertimbangkan untuk membawa watak utama wanita, Lee Doo-na. Kedua-dua pelakon ini menerima jangkaan yang tinggi untuk berkerjasama dalam siri Netflix, “Lee Doona!” ini.

Yang Se-jong yang dilahirkan pada 1992 dan berusia 31 tahun tahun telah banyak kali muncul dalam karya-karya utama SBS seperti “Doctor Romantic” dan “Saimdang Light’s Diary” pada tahun 2016 yang lalu. Di samping itu, dia juga meneruskan kerjanya dengan membintangi drama seperti “Dual”, “Temperature of Love”, “Thirty But Seventeen”, dan juga “My Country”.
Sejak Yang Se-jong diberhentikan daripada perkhidmatan tentera pada 15 November tahun lalu, ini merupakan kemunculan semulanya yang pertama setelah sekian lama. Jadi, para peminat Yang Se-jong dan juga K-drama, jangan lepaskan peluang untuk menonton lakonan mantapnya dalam siri Netflix kali ini okay!

Tunggu kemunculan semula Yang Se-jong okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews Nate

Yang Sejong Sedang Teliti Tawaran Siri Asal Netflix ‘Lee Doona!’


Drama “A Business Proposal” baru sahaja tamat, Ahn Hyo-seop kini nampaknya sibuk menjalani penggambaran bagi dramanya yang seterusnya.

ARTIKEL BERKAITAN
Ahn Hyoseop, Jeon Yeobin & Kang Hoon Sah Terajui Drama Remake Taiwan ‘Some Day Or One Day’

Pada 6 April, peneraju utama “A Time Called You” Ahn Hyo-seop, Jeon Yeo-been dan Kang Hoon dilihat sedang menjalani penggambaran bagi drama tersebut. Menambah keterujaan penonton kerana naskhah ini merupakan ciptaan semula dari drama popular Taiwan “Some Day or One Day”, yang mempunyai jalan cerita yang menarik.
Untuk pengetahuan, “A Time Called You” mengisahkan tentang seorang wanita bernama Jun-hee (Jeon Yeo-been), yang berhadapan dengan kehilangan teman lelakinya walaupun selepas setahun berlalu. Pada suatu hari, dia mendapati dirinya tersesat kembali pada tahun 1998, dan bertemu dengan Si-heon (Ahn Hyo-seop), seorang lelaki muda yang kelihatan sama seperti teman lelakinya yang telah meninggal dunia.

A video of #JeonYeoBeen and Ahn Hyoseop spotted filming for #ATimeCalledYou! ☺
cr: IG im_ulm#너의시간속으로 #전여빈 #全汝彬 #全余贇 pic.twitter.com/B5zpT62QHR
— JEON YEO BEEN International (@foryeobeen_intl) April 6, 2022

Meskipun tarikh tayangan rasmi bagi “A Time Called You” masih belum diumumkan namun, telah dilaporkan bahawa ianya akan dikeluarkan di Netflix dalam masa terdekat. Sama-sama kita nantikan.

Wah! Sibuk betul Ahn Hyo-seop sekarang.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Bikin Teruja, Ahn Hyoseop & Jeon Yeobeen Dilihat Jalani Penggambaran ‘A Time Called You’


K-Drama seronok bukan kerana plotnya sahaja, namun kediaman dan ruangan dalam rumah yang dipaparkan oleh mereka.
Daripada rumah mewah, bilik atas bumbung dan kediaman tradisional, semuanya ditonjolkan dengan cantik sekali sampai penonton pun teringin nak tinggal di dalamnya.

Bagi menguji kepakaran pakar K-Drama, apa kata korang ambil kuiz ini bagi meneliti sama ada benar-benar ingat tempat tinggal yang ditunjukkan dalam pelbagai naskhah. Siapa yang fokus semasa menonton, pastinya ‘petik jari’ sahaja untuk menjawab soalan ini!

Apa macam? Berapa skor korang, kongsikan dengan kami!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

(KUIZ) Uji Ingatan! Teka Pelbagai Rumah Dari K-Drama Mana


Mempunyai bakat sebagai pelakon yang meyakinkan, beberapa pelakon di bawah ini pastinya telah menerima banyak tawaran lakonan.

ARTIKEL BERKAITAN
Bukti Bakat Lakonan Hebat, 11 Pelakon Korea Ini Berjaya Tembus Pasaran Hollywood

Dalam artikel kali ini, KimchiDaily ingin berkongsi antara pelakon yang pernah menolak tawaran untuk terajui sebuah drama popular.
Seperti Gong Yoo dan Kim Woo-bin yang pernah menerima tawaran untuk membintangi drama hit “Descendant of the Sun”, jom lihat senarai penuh di bawah!

IU (Queen of Tears)

Selain menyanyi, IU juga turut dikenali dalam dunia lakonan. Sebelum ini, penyanyi lagu “Eight” itu telah menolak tawaran untuk terajui drama “Queen of Tears”, yang kini diambil alih oleh Kim Ji-won. Untuk pengetahuan, pelakon Kim Soo-hyun turut akan membintangi drama tersebut.

Gong Yoo, Jo Insung, Kim Woobin & Lee Minho (Descendant of the Sun)

Sebelum Song Joong-ki, Gong Yoo, Jo In-sung, Kim Woo-bin dan Lee Min-ho sebenarnya telah menerima tawaran untuk memainkan watak sebagai Yoo Shi-jin dalam “Descendant of the Sun”. Bagaimanapun, keempat-empat pelakon itu telah menolak tawaran untuk terlibat dalam projek itu kerana watak sebagai seorang askar dan penggambaran untuk pra-produksi boleh mengambil masa yang agak lama.
Song Hyekyo (Hyena)

Siapa kat sini pernah layan drama “Hyena” yang diterajui Kim Hye-soo dan Ju Ji-hoon? Kalau korang nak tahu, Song Hye-kyo adalah salah seorang pelakon yang pernah dihubungi oleh pengarah untuk terajui drama tersebut dan telah pun mengesahkan penampilannya. Namun tidak lama selepas itu, agensi mengumumkan bahawa Song Hye-kyo telah menarik diri untuk membintangi “Hyena” tanpa mendedahkan sebabnya.
Song Joongki (Moon Embracing the Sun)

Pada 2013, Song Joong-ki telah menerima tawaran untuk terajui drama “Moon Embracing the Sun” namun menolaknya kerana wataknya itu terlalu mirip dengan peranannya dalam dramanya sebelum ini iaitu “Tree with Deep Roots” sebagai Raja Sejong.
Jang Geunsuk (Boys Over Flowers)

Sebelum Lee Min-ho, Jang Geun-suk adalah salah seorang pelakon yang dicalonkan untuk watak Gu Jun-pyo dalam “Boys Over Flowers”. Bagaimanapun, dia telah menolak tawaran tersebut dan sebaliknya memilih untuk membintangi “Beethoven Virus”. Hal ini kerana, pelakon lelaki itu merasakan bahawa dia akan mempunyai lebih banyak pengalaman memandangkan ramai pelakon senior akan turut muncul dalam drama berkenaan.
Kim Woobin (Warm and Cozy)

Diterajui Yoo Yeon-seok dan Kang So-ra, korang pernah tonton tak drama “Warm and Cozy” yang ditayangkan pada 2015? Untuk pengetahuan, sebelum memutuskan untuk memilih Yoo Yeon-seok, Kim Woo-bin telah dilamar untuk memainkan watak sebagai Bae Gun-woo, namun terpaksa menolaknya kerana kekurangan masa untuk membuat persiapan secara fizikal.
Lee Sungkyung, Han Jimin (Suspicious Partner)

Bukan Nam Ji-hyun pada awalnya, Lee Sung-kyung dan Han Ji-min juga adalah antara pelakon yang telah ditawarkan untuk memainkan watak utama wanita dalam “Suspicious Partner”, bergandingan bersama Ji Chang-wook. Bagaimanapun, kedua-dua mereka telah menolak tawaran tersebut atas sebab tertentu.
Mungkin ini yang terbaik kan?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

10 Pelakon Terkenal Ini Pernah Tolak Tawaran Bintangi K-Drama Popular


Bukan sahaja dipenuhi oleh pelakon hebat, namun “Our Blues” turut mengetengahkan bakat baru.

ARTIKEL BERKAITAN
Penonton Teruja Shin Minah & Kim Woobin Muncul Bersama Dalam Satu Babak 'Our Blues'

Kalau anda menonton, pastinya anda tertanya-tanya siapakah gadis yang membawa watak Bang Yeong-ju memandangkan wajah yang kurang dikenali peminat K-Drama.
Sebenarnya watak itu dilakonkan oleh pelakon baru bernama Roh Yoon-seo di mana “Our Blues” ialah naskhah pertamanya dalam bidang lakonan. Wow!

Meskipun baru berkecimpung dalam dunia K-Drama, namun gadis berusia 22 tahun ini membuktikan bakatnya yang hebat apabila mampu membawa watak pelajar sekolah yang sedang mengandung. Walaupun merupakan pelajar No 1 di sekolah, tetapi Bang Yeong-ju mempunyai persoanliti ‘bebas’ dan tidak sabar mahu keluar daripada Jeju untuk menjalani kehidupan bandar di Seoul.

Memulakan karier seni sebagai model, Roh Yoon-seo nampaknya mempunyai ‘darah seni’ yang kuat kerana mempunyai kemahiran menakjubkan dalam bidang lukisan. Bahkan, gadis bawah naungan MAA Entertainment ini sering berkongsi lukisannya di laman Instagram khas untuk seninya.

View this post on Instagram

A post shared by Yoon suh (@rys_art__)

Selain itu, Roh Yoon-seo sebenarnya menerima tawaran lakonan pertama untuk siri Netflix “20th Century Girl” bersama Kim Yoo-jung dan Byun Woo-seok namun ianya masih belum ditayangakan. Oleh sebab itu, “Our Blues” dikira sebagai buah tangan pertamanya buat peminat yang lama menanti.
Bukan sahaja lakonan yang mantap, wajah unik Roh Yoon-seo dengan ekor bibir ke atas dan gigi arnab yang comel ternyata membuatkan ramai hati yang cair. Comel!
Kata penonton:
Cantik, lakonannya juga baik.

Tak sabar nak saksikannya dalam naskhah lain.

Wajahnya sangat cerah!

Cantik sangat!

Dia memang berwajah pelakon.

Dia seperti arnab, cantik betul.

Lakonan Roh Yoon-seo memang menusuk jiwa kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Kyunghyang

Pertama Kali Berlakon, Kenali Roh Yoonseo Yang Jadi Perhatian Dalam ‘Our Blues’


Berita gembira buat peminat yang sudah lama menantikan kemunculan semula GOT7!
Meskipun kesemua ahli sudah tidak bernaung di bawah satu agensi yang sama, namun, kumpulan itu telah membuktikan cinta mereka kepada peminat yang setia menunggu, dengan keluaran muzik baharu pada bulan Mei ini.

Siap sedia! GOT7 akan kembali dengan EP terbaru yang akan menandakan kemunculan semula rasmi pertama mereka, sejak meninggalkan JYP Entertainment pada tahun lepas.

GOT7 NEW EP 《GOT7》
2022.05.23 (MON) 6:00PM (KST)#GOT7 #갓세븐 #MARK #JAYB #JACKSON #JINYOUNG #YOUNGJAE #BAMBAM #YUGYEOM #마크 #제이비 #잭슨 #진영 #영재 #뱀뱀 #유겸 #IGOT7 #아가새 pic.twitter.com/xPvYdUgfyE
— GOT7 (갓세븐) (@GOT7) May 8, 2022

Untuk pengetahuan, keluaran lagu terakhir GOT7 sebagai sebuah kumpulan ialah lagu “ENCORE” yang dikeluarkan pada Februari 2021, dan kemunculan semula terakhir mereka dengan album fizikal dan promosi adalah pada November 2020, apabila mereka mengeluarkan album studio keempat “Breath of Love: Last Piece”.
Nantikan kemunculan semula GOT7 dengan EP baharu pada 23 Mei ini jam 5 petang!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Akhirnya! GOT7 Umum Tarikh Comeback


Untuk minggu ketiga bulan Oktober, Good Data Corporation telah meriliskan senarai ranking baru bagi drama dan pelakon Korea yang top kini.
Senarai penuh:

1. tvN – Jirisan
2. KBS – The King’s Affection
3. tvN – Yumi’s Cells
4. SBS – Lovers of the Red Sky
5. SBS – One the Woman
6. MBC – The Veil
7. JTBC – Lost
8. KBS2 – Young Lady and Gentleman
9. JTBC – Reflection Of You
10. JTBC – High Class

Bagi pelakon pula, Honey Lee kembali merebut No 1 dan diikuti oleh Park Eun-bin dan Ahn Hyo-seop bagi tangga teratas.
Senarai penuh:

1. Honey Lee (“One the Woman”)
2. Park Eun-bin (“The King’s Affection”)
3. Ahn Hyo-seop (“Lovers of the Red Sky”)
4. Jun Ji-hyun (“Jirisan”)
5. Ahn Bo-hyun (“Yumi’s Cells”)
6. Rowoon (“The King’s Affection”)
7. Kim Go-eun (“Yumi’s Cells”)
8. Ju Ji-hoon (“Jirisan”)
9. Kim Yoo-jung (“Lovers of the Red Sky”)
10. Go Hyun-jung (“Reflection Of You”)

Seronok tengok ranking ini berubah-ubah pada saban minggu kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Honey Lee Kembali Rebut Takhta Pelakon Trending, ‘Jirisan’ Dipilih Drama Paling Popular Kini


Untuk minggu ini, Good Data Corperation telah berkongsi senarai pelakon dan K-Drama trending kini.
Bagi kataegori drama, drama “One Dollar Lawyer”” pertama kali mencapai No 1 selepas kekal selesa di tempat kedua sebelum ini.

1. SBS – One Dollar Lawyer
2. tvN – Under The Queen’s Umbrella
3. SBS – Cheer Up
4. MBC – The Golden Spoon
5. tvN – Love In Contract
6. KBS – Bad Prosecutor
7. KBS – The Law Cafe
8. KBS – Vengeance Of The Bride
9. KBS – Three Bold Siblings
10. tvN – Blind

Malah Namgoong Min dari “One Dollar Lawyer” turut menduduki tangga pertama dalam ranking pelakon paling popular kini.
1. Namgoong Min (“One Dollar Lawyer”)
2. Park Min-young (“Love In Contract”)
3. Lee Chung-ah (“One Dollar Lawyer”)
4. Go Kyung-pyo (“Love In Contract”)
5. Kim Hye-soo (“Under The Queen’s Umbrella”)
6. Yook Sung-jae (“The Golden Spoon”)
7. Han Ji-hyun (“Cheer Up”)
8. Lee Jong-won (“The Golden Spoon”)
9. Bae In-hyuk (“Cheer Up”)
10. Jung Chae-yeon (“The Golden Spoon”)

Tahniah!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Namgoong Min Pelakon Popular, ‘One Dollar Lawyer’ Dipilih Drama Paling Trending Kini


Bagi yang tidak tahu, beberapa selebriti terkenal Korea telah terpalit dengan kontroversi panas apabila mesej peribadi salah seorang pelakon terkenal iaitu Joo Jinmo telah digodam dan isi kandungannya disebarkan ke serata internet. Kenapa panas? Sebabnya segelintir daripada mereka didedahkan melanggan pelacur walaupun sudah mempunyai isteri selain sering melepak di premis yang menawarkan perkhidmatan ‘hiburan’.
Salah satu nama pelakon yang dipetik ialah Hyunbin kerana dia dikatakan rapat dengan beberapa selebriti tersebut iaitu Joo Jinmo dan Jang Donggun kerana mereka sering bermain golf sekali. Walaubagaimanapun, selepas khabar angin itu bertiup kencang di seluruh media sosial, kesemua pelakon tersebut lebih senang mendiamkan diri dan tidak mengeluarkan apa-apa kenyataan rasmi mengenai insiden memalukan tersebut.

Mungkin terlampau berat tuduhan yang dikenakan selain ada juga khabar angin yang mengatakan bahawa dia bakal berkahwin dengan rakan artis Son Yejin, agensi naungan Hyunbin telah mengeluarkan satu pengumuman bagi membersihkan nama pelakon mereka itu.

“Hello, ini adalah VAST Entertainment. Agensi kami kini sedang mengumpulkan semua bukti mengenai tuduhan palsu dan khabar angin buruk bagi melindungi hak artis di bawah nagungan agensi ini. Kami meminta peminat supaya menghantar secara terus segala informasi yang ada sekiranya mereka terjumpa dengan khabar angin buruk mengenai artis kami. Terima kasih.”
Nampak gayanya, agensi naungan Hyunbin terpaksa tampil ke hadapan kerana ramai yang membuat spekulasi buruk mengenai khabar angin yang mengikutinya sejak kebelakangan ini. Tetapi mereka tidak menyatakan secara spesifik apakah gosip yang terpalit pada pelakon lelaki itu di dalam kenyataan tersebut.

Sumber: Soompi

Gosip Bertimpa-Timpa, Agensi Hyunbin Bakal Ambil Tindakan Undang-Undang!


Sibuk dengan penggambaran drama “Joseon Exorcist”, Jang Dong-yoon dikhabarkan bakal menerajui sebuah drama fantasi tak lama lagi.
Pada 17 Disember, agensi pelakon itu mengesahkan bahawa Jang Dong-yoon ada menerima tawaran untuk muncul dalam drama “The Fairy And The Bald Idol”.

Memang benar dia ada menerima tawaran tersebut namun belum ada apa lagi yang diputuskan.
Kalau anda nak tahu, drama ini ialah penceritaan semula daripada kisah dongeng Korea “The Fairy And The Woodcutter”. “The Fairy And The Bald Idol” ialah sebuah drama fantasi mengenai seorang pari-pari yang turun daripada syurga dan tanpa sengaja mula tinggal dengan idola yang tiba-tiba botak.

Drama tersebut juga dilaporkan bakal ditayangkan di bawah saluran SBS namun stesen penyiaran itu mengatakan bahawa tiada apa yang disahkan lagi tetapi ia merupakan salah satu drama yang sedang dipertimbangkan untuk ditayangkan di di saluran itu.
Banyak betul job Jang Dong-yoon! Lepas tamat sahaja tayangan “Search”, pelakon ini terus memulakan penggambaran “Joseon Exorcist” dan mungkin akan membintangi drama “The Fairy And The Bald Idol” pula.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Donga

Jang Dongyoon Dikhabarkan Bakal Terajui Drama Fantasi ‘The Fairy And The Bald Idol’


Pelakon Kim Min-seok dan Lee Hyun-wook bakal bergandingan dalam kesinambungan drama terbaru “Shark: The Storm”.
Drama asal TVING “Shark: The Storm” ini merupakan sambungan untuk musim kedua bagi filem “Shark: The Beginning” malah ia turut akan dijadikan sebagai drama 6 episod. Filem “Shark” sebelum ini telah meraih sebanyak sejuta jumlah jualan dan meraih tempat ‘TOP 5’ dalam peringkat jualan platform webtoon “Kakao Page”.

Filem “Shark: The Beginning” sebelum ini juga mendapat sambutan baik untuk persembahan aksi kelangsungan hidup sebenar dan kualiti watak yang penuh dengan personaliti dan ia dikira sebagai filem wajib tonton di platform TVING.
Drama asal TVING musim kedua, “Shark: The Storm” yang dihasilkan semula sebagai drama, berdasarkan insiden di mana Cha Woo-sol iaitu lakonan Kim Min-seok, mangsa keganasan sekolah, menikam penyerang yang telah menyeksanya selama tiga tahun, daripada buli kepada penjenayah, dan daripada penjenayah kepada penjenayah. Ia berkaitan dengan kisah menjadi juara seni mempertahankan diri daripada kejahatan dunia. Selepas musim pertama Cha Woo-sol membesar, dia merancang untuk menggambarkan kehidupannya selepas dibebaskan dari penjara.

Kim Min-seok dijangka membawa watak Cha Woo-sol, yang akan mencapai tahap perkembangan watak yang lebih tinggi dalam realiti sebagai bekas banduan selepas dibebaskan dari penjara, dengan tindakan dan lakonan yang dipertingkatkan.Manakala, pelakon Lee Hyun-wook, yang membuat penampilan istimewa sebagai bos kepada kumpulan gangster dalam musim pertama dan menonjolkan penampilan yang kuat di tengah-tengah drama itu sebagai penjahat baharu. Hyeon Woo-yong lakonan Lee Hyun-wook merupakan seorang yang mahir dalam pergaduhan dan merupakan seorang bos yang telah muncul sebagai kuasa baru dalam dunia samseng dengan kuasa besar. Lee Hyun-wook dijangka akan memancarkan karisma kejam yang tersembunyi dalam penampilan tampannya.
Pasukan produksi berkata,

Dalam musim kedua, watak protagonis Cha Woo-sol dan Lee Won-jun, Han Seong-yong, dan Sang-hyeop, yang bertemu di penjara juvana, akan merenung kesilapan mereka selepas dibebaskan dari penjara dan mencuba hidup baru.
Cha Woo-sol tidak dapat menyertai Kejohanan Seni Mempertahankan Diri Dunia kerana rekod jenayahnya, tetapi musim ini dia sedang mencari petunjuk tentang kelayakannya.
Filem “Shark: The Storm” dilaporkan akan dikeluarkan secara eksklusif di platform televisyen pada separuh pertama tahun depan.
Sama-sama kita nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXSports News

Kim Minseok & Lee Hyunwook Bakal Bergandingan Dalam Drama ‘Shark: The Storm’


Pada hari ini, telah berlangsungnya sidang media bagi filem Netflix akan datang “Love and Leashes”!
Filem berdasarkan webtoon dengan nama yang sama, “Love and Leashes” membawa kisah Ji-hoo (Lee Jun-young), seorang yang kelihatan sempurna namun mempunyai ‘citarasa’ yang unik manakala Ji-woo (Seohyun) ialah staf perhubungan awam yang berdedikasi dan tanpa sengaja mempelajari rahsia lelaki itu dan mula berasa ingin tahu.

Seohyun, yang merupakan bintang utama filem itu berkongsi rasa cintanya terhadap naskhah tersebut. Dia berkata,
Topik itu sangat unik, jadi saya mahu menyahut cabaran sebagai seorang pelakon. Ia adalah filem di mana anda boleh mengenali ciri orang lain serta ciri anda sendiri dengan cara yang menyenangkan.
Pelakon itu kemudiannya memperkenalkan peranannya sebagai seorang yang ‘perfeksionis’, yang boleh jujur dengan perasaannya sendiri. Dia menjelaskan lagi,

Dia agak serupa dengan saya. Jadi saya cuba mengeluarkan Ji-woo dalam diri saya.

Lee Jun-young juga berkongsi bahawa dia telah berusaha untuk menambah berat badannya sebanyak 9kg untuk bertukar menjadi ‘pemburu emas manusia’. Katanya,

Pengarah berkata lebih baik jika saya kelihatan seperti seekor anjing besar versi manusia. Jadi saya mencari banyak video ‘golden retriever’. Saya makan enam kali sehari dan banyak makanan ringan untuk menambah 9kg.
Seohyun menaikkan jangkaan buat filem ini, berkata,
‘Love and Leashes’ adalah kisah percintaan menghormati citarasa satu sama lain yang melengkapkan ‘perbezaan’ dengan ‘keistimewaan’. Saya harap anda akan menikmati filem itu bersama rakan dan kekasih anda.
Jangan lupa saksikan filem “Love and Leashes” ini, bakal ditayangkan pada 11 Februari di Netflix!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERDailian Co

Kisah Cinta Mendebarkan, Seohyun & Lee Junyoung Ulas Lebih Soal Filem Netflix ‘Love and Leashes’


Sedar tak sedar, ‘2022 Asian Artist Awards’ bakal berlangsung pada 13 Disember nanti di Jepun.

ARTIKEL BERKAITAN
Setelah Sekian Lama, Kim Seonho Bakal Adakan Perjumpaan Bersama Peminat Disember Ini

Terbaru, ‘Anugerah Populariti DCM’ di bawah majlis itu telah mengumumkan senarai pemenangnya.
Untuk kategori penyanyi lelaki, Lim Young-woong memenangi dengan undian 323,044 manakala untuk kategori penyanyi wanita, ianya dimenangi oleh BLACKPINK dengan undian sebanyak 375,284.

Bagi kategori pelakon pula, atas undian 1,092,620, Kim Seon-ho berjaya membawa pulang kemenangan bagi kategori pelakon lelaki manakala Kim Se-jeong buat pertama kali meraih trofi ini dengan undian sebanyak 588,917.

Dalam pada itu, Kim Seon-ho turut dinobat sebagai pemenang bagi kategori pelakon untuk ‘Anugerah Populariti Idola Plus’ dan BTS pula untuk kategori penyanyi.
Tahniah!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERBehind

Kim Seonho & Kim Sejeong Raih Anugerah Populariti Di ‘2022 Asian Artist Awards’


Selepas tiga musim bersiaran, akhirnya “The Penthouse” bakal melabuhkan tirainya tak lama lagi.

ARTIKEL BERKAITAN
Sah! 'The Penthouse 3' Tambah Lagi 2 Episod, Bakal Berakhir Di Episod 14

Malah skrip episod terakhir drama itu sudah pun selesai ditulis khabarnya. Menurut laporan media, skrip terakhir itu telah sampai ke tangan para pelakon drama berkenaan. “The Penthouse 3” akan menamatkan tayangan pada episod ke-14, 10 September nanti.

View this post on Instagram

A post shared by SBS 드라마 공식계정 (@sbsdrama.official)

Jelas penulis Kim Sun-ok mengenai pengakhiran drama ini,
Saya tak boleh kata apa-apa mengenainya, meskipun seperti tiada penghujungnya. Saya akan ingati drama ini sebagai keajaiban yang tidak akan mampu dilahirkan buat kali kedua.
Dia juga berterima kasih kepada semua pelakon kerana menjayakan drama ini sehinggakan ke akhirnya.

Macam mana agaknya ending “The Penthouse 3” ya?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Seperti Tiada Penghujungnya..” – Skrip Ending ‘The Penthouse 3’ Sudah Selesai Ditulis


Nampaknya ada berita buruk buat Kim Sae-ron yang sedang menjauhkan diri dari perhatian ramai kini.

ARTIKEL BERKAITAN
Konon Tiada Wang Hingga Kerja Part-Time, Netizen Perli Kim Saeron Terus Hidup Mewah

Terbaru, agensinya iaitu Gold Medalist mengumumkan bahawa mereka tidak menyambung kontrak bersama pelakon itu lagi. Ulasnya,
Kontrak kami bersama Kim Sae-ron sudah tamat dan kami membuat keputusan untuk tidak memperbaharuinya.
Untuk pengetahuan, pelakon wanita itu telah ditangkap memandu dalam keadaan mabuk hingga melanggar struktur di tepian jalan dan mengganggu aliran elektrik di kawasan berkenaan selama beberapa jam.

Malah Kim Sae-ron menyebabkan kritikan ramai apabila cuba melengahkan masa dengan meminta untuk menjalani ujian darah dan bukannya hembusan nafas ketika diberkas polis di tempat kejadian.

Dalam pada itu, dia turut diselar umum apabila dilihat menyambut hari jadi dengan bertemakan alkohol meskipun baru sahaja terlibat dengan kes berkenaan.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Donga

Diam Sejak Kontroversi, Gold Medalist Pilih Tak Perbaharui Kontrak Bersama Kim Saeron


Selebriti sesunguhnya tidak dapat lari daripada kecaman atau kritikan daripada orang ramai. Tidak dapat mengelak, kebanyakan dari mereka biasanya hanya tidak mengendahkan sahaja kata-kata nista itu.

ARTIKEL BERKAITAN
"Tak Selesa?" - Ada Ahli Wanita Lain Dalam 'Running Man', Song Jihyo Ulas Hubungan Dengan Jun Somin

Terbaru, tindakan Jun So-min terhadap komen buruk yang ditinggalkan di laman Instagramnya telah menjadi perhatian ramai.

View this post on Instagram

A post shared by 쏘미닝 (@jsomin86)

Dalam entri tersebut, ahli “Running Man” itu telah memuat naik beberapa foto belakang tabir disebalik sebuah iklan yang dibintanginya. Tidak diundang, seorang pengikut telah meninggalkan komen buruk pada foto tersebut,
Kami benci awak, Somin.
Langsung tidak melatah, Jun So-min telah menyemat komen tersebut di atas ruangan komen entri berkenaan.

Disebabkan itu, ramai yang membalas komen berkenaan dengan menghentam individu tersebut kerana meninggalkan komen tidak baik.
Tindakan ‘selamba’ Jun So-min itu membuatkan netizen memuji keberaniannya kerana tidak takut untuk ‘menyekolahkan’ individu tidak bertanggungjawab itu.
Jangan main-main dengan Jun So-min, rasakan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

“Berani Betul Dia” – Lawan ‘Haters’, Jun Somin Pin Komen Jahat Di Instagram


Selepas sekian lama tiada berita, akhirnya timbul kembali cerita mengenai kes buli yang melibatkan pelakon Kim Dong-hee.
Kelmarin, sebuah media telah melaporkan mengenai laporan polis yang diterima oleh ‘A’ (individu yang mendedahkan kes buli berkenaan pada awalnya). Walaupun pada awalnya, agensi Kim Dong-hee meriliskan kenyataan yang samar-samar, namun menerusi laporan baru ini, nampaknya memang benar kes buli itu berlaku.

Kenyataan di dalam laporan itu,
Memang benar plaintif menyerang defendan A semasa di gred 5 sekolah rendah (12 tahun). Namun dia tidak menggunakan gunting atau pemotong kotak seperti yang didakwa A dan hanya menyerangnya dengan menolak atau menendang dadanya. Plaintif bertegas bahawa A membangkitkan isu buli itu secara atas talian dengan niat jahat untuk membuatkan insiden itu nampak serius daripada keadaan sebenar.
Konklusi laporan berkenaan,

Berdasarkan itu, sukar untuk mengatakan bahawa tuduhan A terhadap plaintif Kim Dong-hee adalah palsu. 1. A berkongsi insiden yang teperinci dan deskriptif mengenai kejadian itu; 2. Pengetua sekolah pada ketika itu mengingati kejadian berkenaan dan menyerahkan rakaman suara sebagai bukti; 3. Saksi lain turut memberikan keterangan di pihak A.

Disebabkan oleh pendedahan baru itu, Kim Dong-hee telah mengeluarkan kenyataan baru dan memohon maaf atas kejadian berkenaan,

Hello, ini ialah Kim Dong-hee.
Saya mahu memberikan penjelasan di pihak saya mengenai isu yang dilaporkan semalam.
Semasa saya di gred 5 sekolah rendah, saya ada bertelingkah dengan rakan sekelas dan ianya bertukar menjadi pergaduhan. Kemudian, saya dihukum oleh guru. Selepas ibu saya mendengar berita tersebut, dia memarahi saya dan membawa saya ke rumah rakan sekelas berkenaan untuk memohon maaf terhadapnya dan juga ibunya.
Kemudian, kami bukan sahaja menghadiri kelas tutor bersama, malah saya ada keluar makan bersama dia dan keluarganya. Kami banyak menghabiskan masa bersama tanpa sebarang masalah, jadi saya fikrikan bahawa mereka sudah maafkan saya.
Saya tak sangka hanya saya seorang berfikiran sebegitu. Saya tak sedar bahawa mereka masih lagi terluka kerananya.
Selepas entri berkenaan dimuat naik pada tahun lalu, saya mahu memohon maaf kepada rakan tersebut dengan segera. Namun saya tidak mampu mengumpulkan kekuatan kerana risau apabila perkara yang tidak dilakukan saya dianggap sebagai kebenaran dan akan menimbulkan salah faham lain. Saya mahu betulkan apa yang salah dan setahun sudah berlalu kini.
Disebabkan oleh pandangan saya yang silap semasa masih kecil, saya tidak faham apa yang dirasainya. Saya memohon maaf atas kesakitan yang telah diberikan oleh saya dan saya mahu kita berdamai.
Dan, saya berasa menyesal dan memohon maaf kepada semua yang terluka dengan kata-kata dan perlakuan saya yang kurang matang semasa kecil.

Semoga ada jalan penyelesaian yang baik.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSeoul Kyungje

“Dia Tendang Dada” – Laporan Polis Dikongsi Terbukti Kes Buli Benar, Kim Donghee Mohon Maaf


Nampaknya, selepas berlakon dalam drama “The Glory”, kini Jung Ji-so semakin mendapat perhatian ramai.

ARTIKEL BERKAITAN
"Saya Bangga Dengan Diri Saya" - Jung Jiso Seronok Lakonan Dalam 'The Glory' Dipuji Penonton

Terbaru, pelakon dari drama “The Glory” iaitu Jung Ji-so telah muncul dalam video di saluran YouTube milik Cosmopolitan Korea’.
Dalam video tersebut, pelakon itu telah memberitahu bahawa dirinya sedang berehat dan memenuhi masa lapangnya.

Saya berehat di rumah. Saya telah meluangkan masa saya seperti bermain permainan, membaca buku dan menonton filem.
Untuk maklumat, Jung Ji-so telah memegang watak Moon Dong-eun pada usia muda. Dia juga merupakan mangsa keganasan di sekolah. Kemudian, pelakon tersebut akui bahawa adegan “The Glory” yang paling diingatinya adalah apabila wataknya dibuli di gim.
Terdapat banyak adegan di mana saya telah dipukul di gim. Pada masa itu, pelakon-pelakon yang melakonkan watak jahat berlari ke arah saya sebaik sahaja adegan itu tamat dan bertanya sama ada saya ok atau tidak. Disebabkan perbezaan umur kami,  ianya jadi menyeronokkan dan tidak dapat dilupakan.

Selain itu, Jung Ji-so turut berkongsi tentang perbezaan personalitinya dari watak Moon Dong-eun.
Saya mempunyai personaliti yang jauh berbeza daripada Moon Dong-eun. Saya seorang yang selalu ceria. Jadi, bila saya mendapat watak ini saya terpaksa melakonkannya dalam keadaan yang agak menyedihkan.
Pada masa yang sama, pihak produksi menyuruh pelakon itu memilih antara ‘Ji-Sophie Marceau’ atau ‘Little Song Hye-kyo’ sebagai nama panggilan kegemarannya. Jung Ji-so menjawab,
Wujudkah nama panggilan ‘Little Song Hye-kyo’ itu? Apa-apa pun saya ingin mengucapkan terima kasih kepada pengarah kamera kerana membuatkan saya kelihatan seperti Song Hye-kyo.
Jelasnya lagi,
Orang di sekeliling saya sering memanggil saya sebagai ‘Ji-Sophie Marceau’. Jadi, saya akan membenamkan nama panggilan ‘Little Song Hye-kyo’ itu dalam hati saya dan akan menjadikan nama ‘Ji-Sophie Marceau’ sebagai nama panggilan kegemaran saya.

Aww.. comel je Jung Ji-so ni sangat bersemangat!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNate

“Bila Dibuli..”- Jung Jiso Kongsi Babak Paling Diingati Dalam ‘The Glory’


Baru-baru ini, Yoo Jae-suk telah tampil dalam saluran YouTube VivoTV sebagai tetamu, di mana dia ada berkongsi cerita mengenai anak lelakinya Yoo Ji-ho.

ARTIKEL BERKAITAN
Yoo Jaesuk Akan Jadi Pengacara Di Majlis Perkahwinan Lee Seunggi & Lee Dain April Ini

Dalam siaran itu, Song Eun-yi sebagai pengacara bertanya kepada Yoo Jae-suk,
Adakah Ji-ho pernah bertanya seperti ‘Yoo Jae-suk ialah ayah saya?’
Kongsi pengacara terkenal itu,

Dia tidak berbuat demikian. Kadang-kadang Ji-ho pergi ke luar dan saya tidak fikir dia cuba untuk menyembunyikannya tetapi dia juga tidak menunjuk-nunjuk. Tetapi ada satu ketika, dia memakai baju saya.

Sambung ahli “Running Man” itu lagi,

Agensi saya iaitu Antenna ada memberikan jaket padding. Ji-ho memakainya dan keluar. Dia mempunyai baju yang cantik, tetapi mengapa dia hanya memakai baju yang berlogo? Ada juga baju t-shirt yang diberikan Netflix kepada saya dan dia memakainya ke luar.
Untung Ji-ho ayah dia Yoo Jae-suk tau!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

“Dia Tak Pernah Menunjuk Tapi..” – Anak Lelaki Yoo Jaesuk Tahu Ayahnya Popular?


Mesti ramai penonton dah teruja nak tonton drama comeback Lee Jong-suk iaitu “Big Mouth”, kan?

ARTIKEL BERKAITAN
Ada Lee Jongsuk, Kim Sejeong, Tonton 6 K-Drama Akan Tayang Julai Ini

Untuk pengetahuan, “Big Mouth” ialah drama noir yang membawa kisah seorang peguam kelas ketiga Park Chang-ho (Lee Jong-suk), yang tanpa sengaja mengendalikan sebuah kes pembunuhan yang membuatkannya berubah menjadi penipu dipanggil ‘Big Mouse’ dalam sekelip mata sahaja. Bagi meneruskan kelangsungan hidup dan menyelamatkan keluarganya, dia perlu membongkarkan konspirasi besar dalam kalangan kelas atasan yang berpengaruh. Ianya turut diterajui Yoon-A, Ok Ja-yeon, Kwak Dong-yeon dan ramai lagi.
Dalam temu bual bersama pelakon utama “Big Mouth”, Lee Jong-suk menjelaskan sebab mengapa dia memilih karya itu sebagai drama pertamanya selepas menamatkan khidmat ketenteraan. Kongsinya,

Saya mempunyai kepercayaan dan persahabatan yang besar dengan pengarah Oh Choong-hwan sehingga saya ingin berseronok bekerja dengannya seperti yang saya lakukan pada masa lalu.

Pelakon itu menambah,

Ironi seorang peguam biasa yang disyaki sebagai penipuan genius adalah sangat menarik. Saya fikir saya boleh menunjukkan sisi baru melalui Park Chang-ho yang berulang-alik antara baik dan jahat untuk terus hidup.
Kemudian, Lee Jong-suk turut mengulas mengenai wataknya sebagai Park Chang-ho dalam “Big Mouth”. Jelasnya,
Sekarang, apabila saya melihat Park Chang-ho, saya rasa dia adalah watak yang sangat kuat berbanding watak biasa. Saya harap penonton akan menyemak apa yang dimaksudkan dengan kekuatan ini melalui siaran.

Jangan lupa tonton “Big Mouth” pada 29 Julai ini menerusi Disney+!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Lee Jongsuk Dedah Sebab Pilih ‘Big Mouth’ Sebagai Drama Comeback Lepas Tamat Khidmat Tentera


Sebagai selebriti agak sukar untuk mempunyai banyak masa peribadi yang terluang. Yalah bukan sahaja berlakon, kadang-kadang perlu menghadiri perjumpaan peminat, sertai rancangan hiburan, penggambaran majalah, promosi produk sebagai duta dan pelbagai lagi! Banyak betul! Jadinya, agar sukar untuk memberi komitmen penuh kepada pasangan kerana jadual kerja yang padat. Sebab itulah ramai pasangan selebriti di Korea yang tidak mampu mempertahankan hubungan percintaan mereka dengan lama.
Namun begitu, mengagumkan kerana pasangan pelakon Jung Kyungho dan ahli kumpulan Girls’ Generation yang juga aktif sebagai pelakon iaitu Choi Sooyoung sudah 8 tahun bercinta! Bagi yang ingat tak ingat, mereka ini pernah digosipkan bercinta sekitar 2011 namun kedua-dua agensi mereka menafikan berita tersebut. Pun begitu, selepas tersebar gambar mereka keluar bertemu janji, akhirnya pasangan itu mengakui bahawa mereka sebenarnya adalah pasangan kekasih pada tahun 2012.

Rata-rata netizen juga gembira melihat hubungan Jung Kyungho dan Choi Sooyoung yang sangat bahagia dan stabil. Meskipun kedua-duanya aktif berlakon saban tahun, namun itu tidak menjejaskan langsung kisah peribadi mereka. Malahan pasangan secocok ini tidak segan untuk menceritakan kisah pasangan masing-masing apabila ditanya oleh pihak media.

“Mereka kelihatan seperti mempunyai hubungan cinta yang bahagia tanpa sebarang masalah~ Berharap agar mereka terus gembira.”
“Hubungan cinta yang sangat manis~~~ Semoga terus berkasih dengan lama dan bahagia^^ Awak berdua sangat padan.”

“Walaupun senyap tapi mereka adalah pasangan yang manis.”

“Kalau dah 8 tahun, seperti pasangan berkahwin. Saya berharap mereka bahagia.”
“Secara peribadinya saya berharap agar mereka berkahwin. Saya tahu kita tahu apa pengakhiran sebuah perhubungan tetapi saya memberi sokongan untuk hubungan manis mereka~”
Comel sangat mereka berdua ini! Dahlah Jung Kyungho mengaku sukakan Sooyoung semasa latihan khidmat ketenterannya suatu ketika dahulu, akhirnya bercinta juga! Harap kekal sampai ke jinjang pelamin.
Sumber: Netizenbuzz

Sudah 8 Tahun Bercinta, Netizen Mahu Jung Kyungho & Sooyoung Cepat Kahwin


Park Yoo-chun, bekas ahli TVXQ dan JYJ, telah dilarang untuk muncul di televisyen dan meneruskan sebarang aktiviti dalam industri hiburan.
Terdahulu, Park Yoo-chun telah didakwa mengambil dadah jenis ‘methamphetamine’ bersama bekas teman wanitanya Hwang Ha-na pada 2019. Dia dijatuhi hukuman penjara 10 bulan dengan percubaan 2 tahun semasa perbicaraan pertama pada Julai 2019.

ARTIKEL BERKAITAN
Netizen Marah Park Yoochun Mahu Kembali Jadi Artis Selepas Umum Persaraan Kerana Terbukti Ambil Dadah!

YTN melaporkan pada 10 November, memetik kata-kata wakil sah Yesperar Co. Ltd, syarikat pengurusan Park Yoo-chun, dan menyatakan,

Injunksi telah dibuat kepada Mahkamah Daerah Pusat Seoul untuk melarang Park Yoo-chun daripada muncul di rancangan TV dan meneruskan aktiviti dalam industri hiburan. Lewat hari ini (10hb), mahkamah memutuskan untuk memetik permohonan itu.
Wakil undang-undang menjelaskan,
Mahkamah menolak semua pembelaan Park Yoo-chun dan memutuskan bahawa dia tidak sepatutnya terlibat dalam sebarang aktiviti industri hiburan seperti menghasilkan album, video, sebarang promosi, penampilan di televisyen, dll.
Peguam itu menambah,

Saya ingin mengucapkan terima kasih kepada mahkamah atas pertimbangan yang bijak, dan kami akan cuba menyelesaikan isu ini hanya dari sudut undang-undang sambil mengelakkan perbuatan seperti fitnah jahat atau fitnah tidak berasas dalam kes yang akan diadakan di masa depan.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWiki Tree

Terbukti Ambil Dadah, Park Yoochun Kini Haram Terlibat Dalam Sebarang Aktiviti Di Industri Hiburan


Semakin lama, semakin banyak K-Drama yang boleh diakses penonton menerusi laman penstriman popular Netflix. Best kan sebab boleh tonton episod baru sejam sahaja lepas tayangan di Korea, siapa ada sari kata dalam pebagai bahasa pula!
Bakal menghiasi Oktober anda, ini adalah dua drama Korea yang turut akan ditayangkan di Netflix nanti dan sama tayangan di Korea.

Private Lives (JTBC)

Para penipu di seluruh pelosok Korea terjumpa dengan ‘kehidupan peribadi’ negara dan memulakan misi untuk membongkarnya. Walaubagaimanapun, pengembaraan itu ternyata sukar kerana mereka perlu menggunakan semua kemahiran yang ada untuk berhadapan dengan syarikat korporat besar. Lee Jung-hwan (Go Kyung-pyo) meskipun nampak seperti seorang kakitangan biasa tapi sebenarnya seorang yang dipenuhi misteri. Manakala Cha Joo-eun (Seo-hyun) pula ialah seorang penipu yang memiliki rupa paras yang cantik dan naif selain turut mencari rezeki dengan kehebatannya menipu.

Do Do Sol Sol La La Sol (KBS)

Ia adalah sebuah kisah komedi romantik mengenai seorang pemain piano Goo La-la (Go A-ra) yang jatuh terduduk apabila keluarganya mengalami kegagalan. Cuba untuk bangun dengan melawat ke sebuah akademi piano ‘La La Land’ yang terletak di sebuah perkampungan kecil, tanpa sengaja wanita ini telah berkenalan dengan seorang lelaki yang dingin dan misteri iaitu Sun Woo-joon (Lee Jae-wook) yang sepertinya menyimpan pelbagai rahsia.

Lebih menyeronokkan kerana kedua-dua drama ini akan memulakan tayangan pada tarikh yang sama iaitu 7 Oktober nanti. Jangan lupa untuk duduk bersedia di hadapan Netflix pada tarikh ini tau!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Drama Baru ‘Do Do Sol Sol La La Sol’ & ‘Private Lives’ Bakal Temui Penonton Bermula 7 Oktober Di Netflix


Baru sahaja ditayangkan, filem “Emergency Declaration” nampaknya telah mencipta rekod hebat.
Pada 4 Ogos, filem “Emergency Declaration” berjaya menduduki tempat teratas box office, meskipun baru sehari sahaja naskhah itu dipertontonkan.

Menurut rangkaian komputer bersepadu box office, filem tersebut telah berjaya meraih 359,073 penonton secara terkumpul pada hari pertama tayangan, yang mana merupakan permulaan yang baik untuk filem Korea yang ditayangkan pada tahun ini.

Untuk pengetahuan, “Emergency Declaration” ialah filem yang menceritakan tentang sebuah pesawat yang terpaksa mengisytiharkan kecemasan, apabila keganasan yang tidak pernah terjadi sebelum ini berlaku dalam penerbangan.
Ianya dibintangi pelakon hebat Song Kang-ho, Lee Byung-hun, Jeon Do-yeon, Kim Nam-gil, Im Si-wan, Kim So-jin, dan Park Hae-ju.

Cepat serbu pawagam sekarang!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

Hebat! Filem ‘Emergency Declaration’ Raih Lebih 300 Ribu Penonton Pada Hari Pertama Tayangan


Hubungan yang dibina antara ahli “Running Man” dan peminat setia mereka nyata tiada sempadan.

ARTIKEL BERKAITAN
"Saya Tak Pandai Apa-Apa.." - Luah Perasaan, Song Jihyo Pujuk Jeon Somin

Dalam episod terbaru “Running Man”, mereka telah menayangkan perjalanan sepanjang latihan hingga ke perjumpaan peminat di Manila, Filipina.
Bukan sahaja sesi berbual, kesemua ahli telah mempersiapkan pelbagai persembahan hebat dan mendendangkan lagu seperti “Love Dive”, “I Like It”, “One Man” dan banyak lagi.

Semasa sesi bergambar di penghujung acara, ahli “Running Man” dikejutkan dengan hadiah istimewa dari peminat Filipina apabila mereka menyediakan mesej dari kesemua mereka.

Dengan 15,000 ikut bernyanyi bersama, antara mesej yang ditinggalkan,
Saya akan berlari bersama ‘Running Man’ selamanya.
Saya memakai alat pendengaran hanya kerana mahu mendengar suara ahli ‘Running Man’.
Bukan itu sahaja, terdapat seorang nenek turut meninggalkan pesanan dan mengatakan bahawa dia sudah 11 tahun menjadi peminat.

Melihatkan pelbagai mesej menyentuh perasaan itu, ahli “Running Man” seperti Song Ji-hyo, Ji Suk-jin, Yang Se-chan  dan Jeon So-min tidak mampu menahan air mata daripada berlinangan.
Ucap Yoo Jae-suk,
Saya tersentuh dan sangat berterima kasih. Saya terfikir apalah yang kami lakukan sehingga kalian menyokong kami sebegini. Disebabkan kalian semua, ‘Running Man’ wujud dan dapat berlari dengan hebat pada setiap minggu.

Sedihnya..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

“Kenapa Korang Suka Sangat Dengan Kami” – Ahli ‘Running Man’ Menangis Lihat Sokongan Peminat


Memang tidak dinafikan bahawa runut bunyi atau lagu OST memainkan peranan penting dalam sebuah K-Drama!

ARTIKEL BERKAITAN
2 Tahun Sepi, Park Seojoon Akan Temui Penonton Dalam 5 Projek Berbeza Pada Tahun Ini

Dari babak sedih hingga gembira, semua runut bunyi ini akan membuatkan penonton lebih beremosi dan lebih ‘feel’ ketika sedang menonton drama Korea.
Jadi dalam artikel kali ini, KimchiDaily ingin berkongsi beberapa runut bunyi yang peminat K-Drama mesti akan tau. Jom lihat senarai di bawah!

Gummy – You are my everything

Pertama sekali adalah lagu “You Are My Everything” nyanyian Gummy untuk drama lakonan Song Joong-ki dan Song Hye-kyo iaitu “Descendants of the Sun”. Bagi mereka yang tidak pernah tonton drama ini sekalipun, mesti berkemungkinan akan pernah dengar lagu ni!

MeloMance – Love, Maybe

Seterusnya adalah OST untuk drama “Business Proposal” iaitu “Love, Maybe” nyanyian MeloMance. Untuk pengetahuan, teraju utama iaitu Kim Se-jeong dan Ahn Hyo-seop pernah duet menyanyikan lagu ini ketika drama tersebut berjaya mencapai rating lebih 10%.
Crush – Beautiful

Drama “Goblin” memang tidak dinafikan mempunyai senarai lagu OST yang berjaya menambat hati penonton. Salah satunya adalah lagu “Beautiful” yang dinyanyikan oleh Crush. Dengar lagu ni je, terus teringat babak Kim Go-eun dengan Gong Yoo!
Chen & Punch – Everytime

Kalau cakap pasal OST K-Drama popular, lagu “Everytime” nyanyian Chen EXO dan Punch memang wajib tersenarai! Meskipun drama “Descendants of the Sun” sudah lama tamat, namun masih ramai yang seronok mendengarkan lagu ini.
Loco & Punch – Say yes

Tidak terkecuali adalah lagu “Say Yes” nyanyian Loco dan Punch buat drama “Moon Lovers: Scarlet Heart Ryeo”. Dengar lagu ni je, mesti terus terikut nyanyi sekali, kan?
Chanyeol & Punch – Stay with me

Lagu “Stay With Me” yang dinyanyikan oleh Chan-yeol EXO dan Punch untuk drama “Goblin” juga adalah runut bunyi yang mesti semua peminat K-Drama akan tahu! Dengan jumlah tontonan yang sudah pun melebihi 400 juta di YouTube kini, populariti lagu ini memang tidak perlu dipersoalkan lagi.
Gaho – Start over

Akhir sekali adalah OST untuk drama lakonan Park Seo-joon iaitu “Itaewon Class” yang berjudul “Start Over”. Untuk pengetahuan, “Start Over” dinyanyikan oleh Gaho, yang juga terlibat untuk OST buat drama “Start Up”, “Time” dan banyak lagi.
Haa korang tahu tak semua lagu dalam senarai ni?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERYouTube

Buat Penonton Lebih ‘Feel’, Ini 7 Lagu OST Yang Semua Peminat K-Drama Akan Tahu!


Tiba-tiba ada pula berita kurang enak mengenai “18 Again” dek episodnya baru-baru ini.
Dalam episod ke-11, penonton nyata terkejut melihat babak ciuman di antara Hong Dae-young (Lee Do-hyun) dan Jung Da-jung (Kim Ha-neul). Bagi yang tidak mengetahui, Hong Dae-young sebenarnya ialah suami Jung Da-jung yang berusia 37 tahun namun tak semena-mena terperangkap dalam badannya ketika berusia 18 tahun kembali.

Rata-rata penonton meluahkan rasa tidak senang dengan babak tersebut memandangkan jarak usia di antara kedua mereka selain Hong Dae-young yang masih merupakan pelajar sekolah menengah.

Pun begitu, ada yang ‘back-up’ dan mengatakan bahawa dia bukanlah 18 tahun namun sebenarnya 37 tahun yang terperangkap dalam badan remajanya. Jadi tak salah untuk babak seperti itu diselitkan sekali. Namun diingat bahawa Jung Da-jung mengenali lelaki itu sebagai seorang pelajar sekolah menengah dan bukan suaminya yang sudah diceraikan, lantas nampak kekok di situ.
Apa pula pendapat anda mengenai babak ini?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

’18 Again’ Dikritik Dek Tampil Watak Pelajar Sekolah & Wanita Dewasa Dalam Babak ‘Mesra’


Kim Woo-bin sememangnya seorang yang baik mengikut cerita daripada rakan selebriti yang lain.
Terbaru, lelaki itu membuktikan bahawa dia merupakan seorang junior yang baik apabila menjaga pelakon senior di set penggambaran “Our Blues”.

Semasa sedang menjalani rakaman di pinggiran pantai Jeju, Kim Woo-bin yang risau sekiranya Lee Jung-eun kesejukan telah menunduk dan memberikan pek panas. Walaupun ditolak, lelaki tersebut menyelitkan pek itu di dalam stokingnya.

Melihatkan hal ini, usik Han Ji-min,
Kim Woo-bin ialah malaikat pemberi pek panas.
Malah hal ini turut dipersetujui oleh pelakon veteran iaitu Go Doo-shim.

Sweetnya Kim Woo-bin!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYouTube

“Baiknya Dia” – Tindakan Baik Kim Woobin Buat Lee Jungeun Di Set Penggambaran ‘Our Blues’ Dipuji


Sebelum ini, penyanyi ini baru sahaja berkongsi perasaan untuk memasuki khidmat ketenteraan. Tetapi, terbaru, Sung-kyu INFINITE dikatakan bakal menerima rawatan pembedahan. Lah… kenapa pula?

ARTIKEL BERKAITAN
Sungkyu INFINITE Akui Bimbang Tentang Kerjaya Apabila Sertai Khidmat Tentera

Sung-kyu INFINITE baru-baru ini dikatakan bakal menerima rawatan pembedahan untuk rahangnya yang retak.
Agensi penyanyi tersebut, DoubleH TNE berkongsi keadaan terbaru Sung-kyu yang diterima daripada pihak hospital.

Kim Sung-kyu mengalami keretakkan di bahagian rahangnya pada hari Ahad lalu dan dikejarkan ke wad kecemasan untuk mendapatkan pemeriksaan dan rawatan.
Hasil pemeriksaan mendapati, dia kini sedang dirawat dan dijadualkan akan menjalani pembedahan pada minggu ini juga dek kerana rahangnya yang patah itu merupakan kecederaan yang serius dan dia masih akan menerima rawatan susulan selepas pembedahan.
Agensi Sung-kyu turut berkata mereka akan terus fokus terhadap kesembuhannya dan mereka amat mementingkan keadaan kesihatannya. Mereka juga berkata bahawa mereka akan memastikan Sung-kyu bakal bertemu semula bersama peminat sejurus selepas dia kembali sihat.
Tiba-tiba je kan… Semoga cepat sembuh Sung-kyu!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTen Asia

Sungkyu INFINITE Bakal Jalani Pembedahan Kecederaan Rahang


Pastinya semua tahu mengenai kisah Park Hye-su yang didakwa sebagai seorang buli ketika di zaman sekolahnya? Walaupun menafikan semua dakwann tersebut, namun mangsa yang mendedahkan perkara tersebut sepertinya tidak beralah dan bertegas dengan pendiriannya.
Kata sumber tersebut,

Kami merasakan agak tidak munasabah untuk menyiarkan ‘Dear.M’ dengan segera. Jadi, kami membuat keputusan untuk menyiarkan program ganti untuk beberapa minggu sebelum menayangkan ‘Imitation’ dengan lebih awal. Patutnya ditayangkan lewat Mei, tapi ia akan bertemu penonton lebih awal daripada perancangan asal.

Kalau anda nak tahu, “Imitation” diadaptasi daripada web komik popular yang membawa kisah pelbagai idola dalam dunia hiburan. Ianya bakal diterajui oleh Jung Ji-so, Park Ji-yeon, Lee Jun-young (U-KISS), Yun-ho (ATEEZ) dan Chani (SF9).

Belum lagi dapat dipastikan bila “Dear.M” akan menyapa penonton secara rasmi.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERIlgan Sports

Dek Kes Buli Park Hyesu, Tayangan ‘Dear.M’ Ditunda & Diganti Dengan Drama Adaptasi Web Komik ‘Imitation’


Tak lama lagi, penonton akan dapat tonton kemunculan semula Kim Seon-ho menerusi filem “The Childe”!

ARTIKEL BERKAITAN
"Dia Cepat Belajar" - Genre Aksi Pertama, Kim Seonho Kongsi Persiapan Untuk 'The Childe'

Untuk pengetahuan, “The Childe” akan mengikuti seorang budak lelaki yang bermimpi untuk menjadi seorang peninju, yang dilahirkan oleh bapa Korea dan ibu Filipina.
Terbaru dalam sesi temu bual yang dilakukan, Kim Seon-ho berkongsi bahawa dia pernah dimarahi oleh pengarah Park Hoon-jung kerana lakonannya yang agak janggal dalam satu adegan ini,

Saya sedang membaca skrip dan pengarah berkata bahawa adegan di mana saya mencarut kelihatan agak janggal. Dia berkata ‘Cara bercakap awak sangat mesra’.

Tambahnya lagi,

Oleh itu, saya disyorkan untuk tonton filem ‘A Clockwork Orange’ dan ‘The New World’. Dengan ini, saya sedar bahawa saya boleh melakukan babak mencarut tanpa perlu menjerit.
Sementara itu, filem “The Childe” akan turut menemui penonton di pawagam pada 29 Jun ini.
Jangan lupa tonton!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERE-Daily

Kim Seonho Dedah Pernah Dimarahi Pengarah ‘The Childe’ Kerana Lakonan Janggal?


Akhirnya, “Jirisan” telah pun melabuhkan tirai kelmarin selepas beberapa minggu membuatkan penonton berdebar sepajang tayangannya.
Sinopsis
“Jirisan” membawa kisah renjer hutan yang melakukan kerja menyelamat di pergunungan Jiri dan sebuah kisah misteri yang mula menyelubungi kawasan itu.

Semua terjawab
[Amaran SPOILER]
Rupanya pembunuh yang mengambil nyawa ramai orang di pergunungan itu ialah Kim Sol (Lee Ga-sub). Dia bertindak sedemikian dek trauma lama apabila melihat ayahnya yang membunuh diri kerana paksaan orang kampung untuk menjual kebun tebuannya untuk membina kereta kabel hingga membuatkan dia menjadi gila.

Mula mendengar bunyi tebuan pada setiap masa, Kim Sol mula membunuh kerana merasakan bahawa itulah yang dimahukan gunung itu. Malah bunyi tebuan yang bising juga mula hilang apabila dia melakukan perbuatan keji itu.
Sepertinya Jirisan sendiri membalas perbuatan keji lelaki itu apabila dia akhirnya ‘dimakan’ gunung dan mati semasa cuba membunuh Seo Yi-gang (Jun Ji-hyun). Semuanya kembali normal setahun kemudian apabila Seo Yi-gang sudah mula berjalan dan Kang Hyun-jo (Ju Ji-hoon) kembali bangun dari komanya serta semula bertugas sebagai renjer di pergunungan Jiri.

Rating menaik
Meskipun hanya mampu mencapai rating dua digit sekali sahaja, namun “Jirisan” menunjukkan pencapaian yang konsisten sepanjang tayangannya. Malah untuk episod akhir ini, ia kembali melepasi garisan rating 9% dengan catatan 9.2%.
Bagaimana dengan episod akhir? Okay tak?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Semua Persoalan Terjawab, Episod Akhir ‘Jirisan’ Raih Rating Memuaskan


Melihatkan “Sweet Home”, ramai yang kagum kerana ia menampilkan banyak watak wanita yang hebat dan kuat.
Antara daripada mereka yang mendapat perhatian ramai ialah watak lakonan Lee Si-young iaitu Seo Yi-kyung, seorang ahli bomba daripada unit tugasan khas. Mana tak kagum, lihat sahaja babak aksi yang dilakukannya dengan bersahaja!

Tak cukup dengan itu, penonton juga ‘respect’ betul lihat badan Lee Si-young yang dihiasi dengan otot menakjubkan. Girl crush betul!

Menurut pelakon itu, dia mengurangkan berat hingga hanya tinggal 8% lemak badan untuk menghidupkan watak Seo Yi-kyung ini.
Tiada siapa memberitahu saya berapa jumlah lemak badan yang perlu dikurangkan tapi pelatih saya mengatakan bahawa saya mesti mengurangkannya hingga 8 ke 9% bagi menonjolkan otot, jadi saya mula bersenam dengan target tersebut. Saya perlu untuk nampak tegap, jadi saya makan sehingga tak boleh menjamah lagi. Kemudian, saya mengubah diet harian untuk penggambaran ini.

Tambahnya lagi,
Saya mula memantau diet dengan tegasnya selama dua minggu. Dua minggu tersebut merupakan tempoh yang sangat sukar.
Disebabkan saya tidak lagi muda, saya mahu mencuba babak aksi sebanyak yang boleh. Saya sangat berterima kasih kerana diberi peluang ini dan saya mahu menunjukkan penambahbaikan saya jikalau diberi peluang untuk berlakon filem aksi lagi.
Dahsyat betul dedikasi Lee Si-young! Memang terpegun sungguh lihat bentuk badannya.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Bersenam Hingga Lemak Badan Tinggal 8%, Dedikasi Lee Siyoung Bagi Babak Aksi ‘Sweet Home’ Dipuji


Khabarnya drama “Kingdom” garapan Netflix bakal mempunyai prekuel yang akan dibintangi oleh pelakon popular Jun Ji-hyun.
Menurut satu laporan media, drama zombi berlatar belakangkan zaman bersejarah itu sedang dalam persiapan untuk melancarkan prekuel. Untuk naskhah tersebut, Jun Ji-hyun yang membuat kemunculan istimewa pada penghujung musim kedua “Kingdom” akan menjadi bintang utamanya. Di mana kisah itu berkisar kepada perjalanan watak Ah Shin sehingga menjadi pendekar.

Agak sukar untuk kesemua watak utama ‘Kingdom’ untuk bersama-sama membuat persiapan untuk musim terbaru drama itu memandangkan masalah penjadualan masing-masing. Jadi sambungan kepada naskhah tersebut mungkin hanya akan dapat dihasilkan dua atau tiga tahun lagi.
Jadi kami akan nawa kisah prekuel di mana Jun Ji-hyun akan disertai dengan barisan pelakon yang baru.

Walaubagaimanapun, satu sumber media lain mengatakan bahawa prekuel itu akan dihasilkan dalam bentuk filem berdurasi 70 minit dan pihak produksi kini sudah pun berada pada peringkat terakhir perbincangan. Difahamkan naskhah itu akan memulakan penggambaran pada Oktober nanti.

Selepas khabar angin yang berterbangan ini, wakil daripada Netflix walaubagaimanapun mendedahkan bahawa tiada apa lagi yang disahkan buat masa ini.
Tiada apa yang sudah ditentukan untuk masa depan ‘Kingdom’ buat masa ini. Tiada apa yang boleh disahkan termasuklah pelakon utama, penulis skrip atau pun pengarah. Bahkan belum pun ada keputusan sama ada prekuel ini akan dihasilkan atau pun tidak.
Hebat betul kalau prekuel “Kingdom” ini benar-benar terjadi! Sebabnya ramai yang teruja ingin tahu mengenai kisah sebenar di sebalik watak Ah Shin.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSoompi

Muncul Sebentar Pada Penghujung Musim Kedua, Jun Jihyun Dikhabarkan Bakal Terajui Prekuel ‘Kingdom’


Sepertinya musim kedua “Yumi’s Cells” berjaya menarik perhatian ramai sejak dari awal tayangannya.

ARTIKEL BERKAITAN
Bintangi 'Yumi's Cells', Ahn Bohyun, Kim Goeun & Jinyoung Tonjol Persahabatan Rapat

Pada minggu lalu, episod pertama dan kedua telah pun ditayangkan di platform TVING di mana Yu-mi (Kim Go-eun) kembali dengan kisah cinta baru dengan Yoo Bobby (Jinyoung) selepas melalui perpisahan menyakitkan bersama Go Woong (Ahn Bo-hyun) pada musim lalu.
Menurut laporan TVING, “Yumi’s Cells 2” menyaksikan peningkatan jumlah langganan berbayar tertinggi berbanding drama asal platform itu yang lain. Bahkan angka ini ialah empat kali ganda lebih tinggi daripada catatan musim pertama sekaligus membuktikan kepopularitiannya.

Dari awal lagi, “Yumi’s Cells” telah menjadi ikutan penonton K-Drama kerana menyampaikan kisah cinta yang mudah difahami semua selain ditemani sel emosi Yu-mi yang comel.

Bukan itu sahaja, penonton turut mempersetujui keserasian yang dipaparkan oleh Kim Go-eun dan Jinyoung dalam musim kali ini.
Korang dah layan belum?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Keserasian Kim Goeun & Jinyoung Dipuji, ‘Yumi’s Cells 2’ Raih Jumlah Langganan Tertinggi Di TVING


Selepas “Alchemy of Souls”, makin ada banyak tawaran lakonan buat Hwang Min-hyun.

ARTIKEL BERKAITAN
Papar Hubungan Rapat, Pelakon ‘Alchemy Of Souls’ Beri Ucapan Hari Lahir Buat Hwang Minhyun

Terbaru, Min-hyun dilapor bakal menerajui drama “Useless Lies” bergandingan bersama Kim So-hyun. Berikutan itu, agensi Min-hyun memberi respon,
Memang benar dia ditawarkan watak utama. Dia sedang menyemak tawaran itu secara positif.
Bagaimanapun, agensi Kim So-hyun masih belum mengeluarkan apa-apa kenyataan setakat ini.

Untuk pengetahuan, “Useless Lies” mengikuti kisah seorang wanita yang mempunyai keupayaan untuk mendengar pembohongan dan seorang lelaki yang terkejut dengan pembohongan. Drama itu akan menambah elemen misteri dengan memasukkan kisah seorang wanita yang hilang tujuh tahun lalu.

Jika Min-hyun menerima tawaran ini, dia akan memainkan watak Kim Do-ha, seorang komposer dan penerbit popular di Korea. Manakala Kim So-hyun dalam perbincangan untuk memegang watak Mok Sol-hee, yang berputus asa untuk menikmati kebahagiaan kerana kebolehannya untuk mendengar pembohongan.
Macam seronok je plot drama ni, kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports World

Kim Sohyun Dalam Perbincangan, Minhyun Dilamar Terajui Drama ‘Useless Lies’


Sedihnya bila drama kegemaran kita menamatkan tayangan kan? Sama lah apabila “Bad Prosecutor” menamatkan siaran kelmarin.
Sinopsis
“Bad Prosecutor” mengisahkan tentang seorang pendakwa raya yang kurang sopan namun sangat cenderung untuk menegakkan keadilan dengan apa jua cara.

Keadilan tercapai
[Amaran SPOILER]
Dengan menggunakan helah dan ‘akal panjang’ Jin Jeong, dia dan Oh Do-hwan berjaya memerangkap Seo Hyeon-gu. Pun begitu, perjuangan tak berakhir mudah apabila lelaki tua itu berjaya meloloskan diri dan membuang semua fail yang membuktikan segala jenayahnya.

Plot twist yang tidak disangka, Jin Jeong berjaya mengumpulkan semula bukti-bukti berkenaan dan menyarungkan jubah pendakwa raya bagi menjerat Oh Do-hwan. Bahkan lelaki itu berjaya disumbat ke dalam penjara akhirnya apabila Park Jae-kyung yang disangka sudah mati kembali dan menjadi saksi utama kes itu.
Di penghujungnya, Jin Jeong diambil memasuki semula Pejabat Perkhidmatan Awam dan kembali bertemu pasukan lamanya. Daripada pendedahan Oh Do-hwan, mereka akan menyiasat kes penyelewengan presiden Park Geon-woo dan bermulalah perjuangan baru.

Dengan ending berkenaan, sepertinya “Bad Prosecutor” memberikan klu bahawa mereka akan ada musim kedua. Siapa tahu?

Rating tinggi
Untuk episod terakhir ini, drama lakonan Do Kyung-soo dan Lee Se-hee ini berjaya meraih rating sebanyak 6.3% iaitu setanding dengan rekod tertinggi yang dicatatnya pada episod ke-9.
Daripada respon penonton, rata-ratanya memuji plot “Bad Prosecutor” kerana menyajikan jalan cerita mendebarkan pada saban episod hingga membuatkan semua tak sabar menantikan episod seterusnya.
Korang layan tak drama ni?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar Today

Tamat Dengan Rating Tertinggi, ‘Bad Prosecutor’ Bakal Ada Musim Kedua?


Pejam celik pejam celik, sudah 22 tahun Shin Min-ah berada dalam industri lakonan.

ARTIKEL BERKAITAN
8 Tahun Bercinta, Shin Minah Sudah Dilamar Kim Woobin?

Terbaru pada 18 Mac, Shin Min-ah telah memuat naik beberapa gambar di Instaram Story, menunjukkan banyak hadiah yang diterimanya dari peminat sempena ulang tahun ke-22 pelakon itu sejak debut. Tulisnya dengan mengucapkan rasa terima kasih,
Saya baru menerimanya baru-baru ini. Terima kasih banyak untuk hadiah yang bernas ini.
Tambah pelakon “Our Blues” itu lagi,

Ya ampun, terdapat begitu ramai daripada saya di dunia ini. Ini betul-betul comel dan hati saya berasa pelik entah bagaimana. Terima kasih banyak-banyak.

Khususnya dalam foto yang dikongsi, Shin Min-ah teruja dengan miniatur tanah liat watak yang pernah dimainkannya selama ini, yang sememangnya comel dan membuatkan hatinya tersentuh.

Selamat ulang tahun debut ke-22 Shin Min-ah!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERHerald POP

“Hati Saya Rasa Pelik..” – Sambut Ulang Tahun Debut Ke-22, Shin Minah Terima Hadiah Dari Peminat


Umum mengetahui bahawa kes CONVID-19 kini kian menular di serata negara Korea. Meskipun berada di tangga yang rendah pada awalnya tetapi sekarang negara itu mempunyai bacaan kes terbanyak bagi negara luar daripada China!
Mengejutkan kerana kes yang dilaporkan sudah menjangkau angka 833 walhal pada Jumaat lepas, mereka hanya mendapat 31 kes di bawah pantauan. Kalau anda nak tahu, penularan secara pantas ini berlaku kerana seorang warga emas yang juga merupakan ahli gereja kultus kontroversi iaitu ‘Shincheonji’ telah menyebarkannya ke sebuah wad psikiatrik di daerah Daegu. Para pesakit itu langsung tak pernah tinggalkan bilik khas tersebut lantas membuatkan virus tersebar dengan lebih cepat.

Lagi parah apabila wanita tua itu telah menolak pemeriksaan doktor sebanyak 3 kali sebelum ‘melarikan’ diri daripada hospital. Dia kemudiannya menghadiri upacara keagamaan di gereja dan telah bertemu dengan lebih daripada 1,000 ahli rumah ibadat itu lantas menyebabkan keadaan menjadi lebih serius.

Korea diwartakan sebagai negara yang tidak boleh dilawati sekarang kerana kes COVID-19 yang semakin serius pada saban hari. Mungkin disebabkan itu juga, sudah ramai warga Malaysia yang membatalkan perjalanan mereka ke sana bagi memastikan semuanya selamat dahulu. Lepas dah banyak batal, nampaknya syarikat penerbangan popular telah menawarkan harga runtuk untuk destinasi Korea-Malaysia.

Tiket pergi Seoul, sehala RM76. pic.twitter.com/VeXrVcZ2ll
— Pemburu Tiket Murah (@pmbrutiketmurah) February 23, 2020

Ini pula harga pergi dan balik ke Seoul Korea. Hanya RM182.
Ada bran? pic.twitter.com/sS9Li1Mwti
— Pemburu Tiket Murah (@pmbrutiketmurah) February 23, 2020

Dengar cerita ramai yang dah lama impikan nak bercuti di Korea tersenyum lebar apabila melihatkan harga tak masuk akal ini. Ada sahaja yang dah beli tiket penerbangan ke sana kerana tahu tiada lagi harga seperti ini pada masa hadapan.

Tetapi harus diingat kerana Korea sekarang ini berada dalam keadaan bahaya. Bahkan kerajaan mereka sendiri dah umumkan penangguhan kemasukan penggal baru untuk pelajar sekolah dan universiti kerana isu virus CONVID-19 yang semakin membimbangkan.

Memanglah dapat berjalan dengan harga murah tapi berbaloi ke serah diri kepada CONVID-19 di sana nanti?
Sumber: AmazingNara

Tiket Flight Ke Korea Murah Sakan Sebab Kes COVID-19 Kian Teruk, Tapi Ada Yang Ambil Risiko & Beli?


Betul lah orang kata dalam dunia ini ada 7 orang yang berwajah seiras. Mungkin itu sebabnya ramai yang mengatakan Jung Sung-il dan Yoo Jae-suk memiliki wajah yang saling tak tumpah.

ARTIKEL BERKAITAN
"Mereka Seiras.." - Popular Dek 'The Glory', Netizen Samakan Jung Sungil Dengan Yoo Jaesuk

Selepas bertemu di “You Quiz On The Block” baru-baru ini, pelakon “The Glory” itu sekali lagi ditanya mengenai wajahnya yang seiras dengan pengacara No 1 di Korea itu menerusi sebuah temubual eksklusif baru-baru ini,
Saya tak pernah mendengar mengenainya sebelum ini dan saya pertama kali mendengarnya selepas membintangi drama ini. Dia merupakan seorang yang hebat.

Jelasnya tersenyum,
Gambar profil KakaoTalk saya ialah gabungan foto wajah antara Yoo Jae-suk dan saya. Saya menggunakannya dengan gembira.
Bagi yang tidak mengetahui, Jung Sung-il membintangi “The Glory” dengan watak Ha Do-young iaitu suami Park Yeon-jin (Im Ji-yeon) yang membuli di sekolah dan menjadi sasaran mangsanya, Moon Dong-eun (Song Hye-kyo) apabila dewasa.

Korang rasa dorang sama ke tak?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSPOTV News

“Pertama Kali Dengar..” – Wajah Disamakan Dengan Yoo Jaesuk, Ini Respon Jung Sungil


Seorang lagi bintang terkenal bakal menyertai latihan kententeraan.

ARTIKEL BERKAITAN
Ong Seongwu & Esom Teruja Terima Trak Kopi Dari Yoo Ahin Di Set Penggambaran

Terkini, agensi Fantagio telah mengumumkan bahawa pelakon dan bintang idola K-Pop iaitu Ong Seong-wu akan menyertai latihan asas kententeraan pada 17 April nanti.
Jelas pihak agensi,

Majlis kemasukan pusat latihan rekrut adalah tertutup dan kami tidak akan mengadakan acara rasmi untuk pelakon itu. Jadi, kami meminta semua peminat faham tentang situasi ini.

Selain itu, agensi meminta agar peminat terus memberi sokongan buat Ong Seong-wu,

Kami meminta sokongan untuk Ong Seong-wu yang akan menunaikan tugas kententeraannya dengan setia dan kembali dalam keadaan sihat.
Dalam pada itu, Ong Seong-wu bakal sertai sebuah drama berjudul “Strong Girl Nam-soon” tidak lama lagi.
Semoga maju jaya!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERHerald POP

Agensi Umum Ong Seongwu Bakal Sertai Latihan Kententeraan Pada April Ini


Ada tak yang seronok melayan “Pachinko” kini?
Mungkin ramai yang menontonnya kerana Lee Min-ho dan Youn Yuh-jung tapi tak dinafikan bahawa Kim Min-ha yang membawa watak Sun-ja semasa muda mula menambat hati ramai dek wajahnya yang menawan selain lakonan yang memukau.

Kalau anda nak tahu, Kim Min-ha sebenarnya sudah beberapa kali muncul dalam drama lain namun hanya sekadar memegang watak kecil. Antaranya ialah “Partners For Justice” dan filem “The Call”.

Disebabkan namanya jadi sebutan kini, satu klip video yang mengumpulkan beberapa babaknya dalam “School 2017” telah tular di aplikasi TikTok.

@blues_ms cute🤏#minhakim #school2017 #pachinko #kimminha #fypシ ♬ overdose – 🧛🏻♀

Antara komen yang ditinggalkan,
Nampaknya kesemua pelakon ‘School 2017’ telah membintangi drama popular kini.

Saya langsung tak perasankannya!

Patutlah nampak macam kenal.

Lakonannya sangat bagus.

Bila tengok ni, baru teringat dia.

Akhirnya, ada yang perasan dia dalam ‘School 2017.

Serius lah?

Untuk pengetahuan, watak yang dibawanya ialah Yeo Seung-eun iaitu salah seorang pengikut Young-gun (Ha Seung-ri).
Mesti Kim Min-ha akan banyak berlakon lagi selepas ini kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Popular Dek ‘Pachinko’ Kini, Lakonan Kim Minha Dalam ‘School 2017’ Kembali Tular